ČISTO KAO SUZA: Sve ove plaže u Crnoj Gori imaju plavu zastavicu! (FOTO) • HAPPYTV.RS\nPlava zastava za plaže i marine je međunarodni ekološki standard kvaliteta zaštite okoline mora i obala koji se svake godine dodeljuje najčistijim plažama i marinama\nTo je za srpske medije u Budvi izjavio direktor Javnog preduzeća za upravljanje morskim dobrom Crne Gore Predrag Jelušić i dodao da u poslednje dve do tri godine analize vode Jadranskog mora na crnogorskom primorju pokazuju stalni porast kvaliteta.\n"Javno preduzeće za upravljanje morskim dobrom i Institut za biologiju mora već godinama vrše monitoring na više od 100 lokacija od Ulcinja do Herceg Novog, gotovo 97 odsto na tim lokacijama more ima oznaku 'k1', što znači da je voda visokog kvaliteta i poželjna za kupanje i sa mikrobiološkog i s drugih standarda", rekao je Jelušić.\nPrema njegovim rečima, to je rezultat toga što su sve lokalne samouprave uložile stotine miliona evra za tretman otpadnih voda. Govoreći o plažama koje su nosioci Plave zastave, Jelušić navodi da je do pre desetak godina crnogorska obala imala tri ili četiri plaže koje nose to međunarodno priznanje za kvalitet, a da ih danas ima 30.\nNaime, Plava zastava za plaže i marine je međunarodni ekološki standard kvaliteta zaštite okoline mora i obala koji se svake godine dodeljuje najčistijim plažama i marinama koje ispune rigorozne međunarodne standarde po 33 kriterijuma. Jelušić ističe da je 30 plaža pod Plavom zastavom impresivna brojka za Crnu Goru, imajući u vidu da crnogorska obala ima oko 100 kilometara plaža za kupanje, dok Hrvatska, navodi, ima dužu obalu, a nema veći broj tih zastavica.


Tanjug 19. februara 2020. 19:55\nPALM BIČ – Američka prva dama Melanija Tramp rekla je danas primajući nagradu „Zene različitosti“ Hrišćanskog koledža sa Floride za svoj program „Budi najboji“ da njena borba protiv zloupotrebe droge i sajber nasilja „baca svetlo na sve programe širom zemlje i u inostranstvu koji pomažu mladima da shvate šta znači biti najbolji“.\n„Nadam se da će promocija programa ‘Budi najbolji’ podsta’i zabrinutost i borbu naše dece i pomoći im da prevaziđu izazove sa kojima se suočavaju“, rekla je Tramp, koja je taj program pokrenula pre dve godine, prenosi AP.\n„Opijati utiču na živote više od dva miliona dece u SAD, među kojima su i deca zavisnika. Iz prve ruke sam videla kako zloupotreba droge utiče na porodice koje se bore sa zavisošću“, rekla je Melanija Tramp.\nUniverzitet Palm Bič Atlantik na Floridi, koji se nalazi pet kilometara severno od odmarališta i rezidencije Donalda Trampa Mar-a-Lago, saopštio je da godišnja nagrada „Žene različitosti“ odaje počast onima koji neguju društvo i porodicu i žele da sačuvaju te ideale za druge.


Sportsko-rekreativni ribolov izuzet iz zabrane\nAutor:\t- 10.04.2020, 08:16 Društvo\n“Svaki sportsko – rekreativni ribolov je izuzet od zabrane sportskih i rekreativnih aktivnosti na svim javnim površinama”, javljeno je sinoć iz Ministarstva ekonomije.\nKako su podvukli, zabrana je na snazi kada su u pitanju prostori nacionalnih parkova obuhvaćeni Odlukom o privremenoj zabrani ulaza i boravka u nacionalnim parkovima koju je donijelo Javno preduzeće za nacionalne parkove Crne Gore.\n“Potrebno je obezbijediti dozvolu za obavljanje sportskog ribolova, koju je propisalo Ministarstvo poljoprivrede i ruralnog razvoja. Neophodno je poštovanje svih naredbi koje je donijelo Ministarstvo zdravlja, uključujući i najnovije, koje se odnose na fizičku distancu i broj lica u pogledu prisustva i zadržavanja na javnim površinama, uz napomenu da će u tom cilju biti pojačane kontrole svih nadležnih službi”, pojasnili su iz Ministarstva ekonomije.\nribolov Nacionalno koordinaciono tijelo za zarazne bolesti Ministarstvo ekonomije


26. jul 2021. Predsednik Narodne skupštine i ambasador Islamske Republike Iran u Republici Srbiji\nPredsednik Narodne skupštine primio ambasadora Islamske Republike Iran u Republici Srbiji\nPredsednik Narodne skupštine Ivica Dačić primio je danas ambasadora Islamske Republike Iran u Republici Srbiji Rašida Hasana Pur Baeia.\nPredsednik Narodne skupštine Ivica Dačić izrazio je zadovoljstvo zbog dobrih bilateralnih odnosa koji postoje između Srbije i Irana i izrazio spremnost da radi na jačanju parlamentarne saradnje između dve zemlje. Potvrdio je da će kao izaslanik predsednika Republike prisustvovati inauguraciji novoizabranog predsednika Islamske Rebulike Irana Sejed Ebrahim Reisi Sadatija.\nAmbasador Hasan Pur se složio da su odnosi dobri i posebno istakao napredak koji se ostvaruje u jačanju ekonomske saradnje između dve zemlje.\nTokom sastanka razgovarano je o zdravstvenoj situaciji i merama koje se preduzimaju u borbi protiv pandemije. Sagovornici su se složili da postoji značajan prostor za unapređenje saradnje, posebno u oblasti ekonomije i poljoprivrede.


Predsednik francuske desnice podneo ostavku\n► Predsednik francuske desnice podneo ostavku\nPredsednik francuske desničarske stranke Republikanci Loran Vokije (Laurent Wauquiez) podneo je ostavku nedelju dana posle neuspeha na izborima za Evropski parlament, preneli su danas francuski mediji.\nVokije je sinoć najavio ostavku jer je njegova stranka na evroizboprima osvojila samo 8,8 odsto glasova.\n"Pobede su kolektivne, ali su porazi pojedinačni. Treba da preuzmem odgovornost i povlačim se s mesta predsednika Republikanaca", rekao je Vokije za televiziju TF1.\nRekao je da je neophodno obnoviti desnicu - tradicionalnu stranku u Francuskoj koja se, zajedno s levicom, smenjivala na vlasti sve do dolaska na scenu centriste Emanuela Makrona.\nVokije je za predsednika stranke izabran decembra 2017. godine, nekoliko meseci pošto je Makron postao predsednik Francuske.\nLider desničara je 2010. godine bio ministar za evropska pitanja, a godinu dana kasnije, za vreme desničarkog predsednika Nikole Sarkozija, ministar prosvete.Do 2015. godine je bio potpredsednik stranke Republikance koja se ranije zvala Unija za narodni pokret (UMP).


Primena Zakona o ozakonjenju objekata i primena elektronskih građevinskih dozvola\ni rešavanja tehničkih i pravnih pitanja.\nUdruženje za vanredne situacije Republike Srbije održalo je jednodnevni – informativni seminar u hotelu Palace u Beogradu 18.03.2016. godine pod nazivom “Primena Zakona o ozakonjenju objekata i primena elektronskih građevinskih dozvola i rešavanja tehničkih i pravnih pitanja.″\nUčesnici na seminaru su imali priliku da od gospođe Darinke Đuran - pomoćnik ministra u Ministarstvu građevinarstva, saobraćaja i infrastrukture, čuju predstavljanje primena Zakona o ozakonjenju objekata i primena elektronskih građevinskih dozvola i rešavanja tehničkih i pravnih pitanja. Predavač je na seminaru kroz interaktivnu komunikaciju sa učesnicima prezentovao primene Zakona o ozakonenju objekata, o uslovima, postupku i načinu ozakonjenja objekata, kao i o uslovima izdavanja rešenja o ozakonjenju, pravnim posledicama ozakonjenja i o drugim pitanjima od značaja za ozakonjenje objekata. Pored diskusije o primeni Zakona o ozakonjenju objekata, postupku i načinu ozakonjenja objekata, odnosno delova objekata izgrađenih bez građevinske dozvole, odnosno odobrenja za izgradnju, uslovi za izdavanje rešenja o ozakonjenju, pravne posledice ozakonjenja, takođe se diskutovalo i o primeni elektronskih građevinskih dozvola i rešavanje tehničkih i pravnih pitanja.


Ambasador Liu Đin sastao se sa predsjednicima Olimpijskog i Paraolimpijskog komiteta Crne Gore\n21. juna, Ambasador Liu Đin se sastao sa gdinom Dušanom Simonovićem, predsjednikom Crnogorskog olimpijskog komiteta, i gdinom Igorom Tomićem, predsjednikom Paraolimpijskog komiteta Crne Gore.\nPripreme za Zimske olimpijske igre i Paraolimpijske igre u Pekingu uspješno napreduju, ocijenio je Ambasador Liu. Kina tokom tog procesa uvijek održava blisku saradnju sa međunarodnim sportskim organizacijama, olimpijskim i paraolimpijskim komitetima drugih država, u skladu sa konceptima zelenog, zajedničkog, otvorenog i čistog. Stadioni i prateći objekti su generalno postavljeni, dok trenutni fokus je na koordinaciji prevencije pandemije tokom olimpijskih igara. Vjerujemo da će zajedničkim naporima svih strana Zimske olimpijske igre i Paraolimpijske igre biti dobro organizovane i siguran događaje za sve. Kineska strana se raduje učešću crnogorskih sportista na Olimpijskim igrama i želi im da Crnu Goru prikažu kao uspješnu sportsku moć. Kineska ambasada je spremna da ojača komunikaciju sa crnogorskom stranom i pruži punu potrebnu pomoć.\nGdin Simonović i gdin Tomić predstavili su pripreme crnogorske strane, rekavši da Kina i Crna Gora imaju duboko tradicionalno prijateljstvo, te prve olimpijske igre u kojima je Crna Gora učestvovala od svoje obnove nezavisnosti bile su Olimpijske igre u Pekingu u 2008. godini. Organizacija oko te olimpijske igre je bila efikasna i impresivna. Crnogorski olimpijski komitet i Paraolimpijski komitet Crne Gore imaju bliske komunikaciju sa kineskim partnerima u vezi sa pripremama za Zimske olimpijske igre, vjeruju da će Kina još jednom biti uspješan domaćin nakon 2008. godine.\nDvije strane su se složile da Zimske olimpijske igre i paraolimpijske igre nijesu samo veliki sportski događaj, već i veliki događaj prijateljske razmjene među narodima cijelog svijeta. Obije strane razgovarale su o zajedničkom održavanju aktivnosti u oblasti umjetnosti na temu Zimskih olimpijskih igara.\nAmbasador Liu je takođe naglasio da će se u trenutnoj svjetskoj epidemiološkoj situaciji, Olimpijske igre u Tokiju i Zimske olimpijske igre u Pekingu održavati jedna za drugom, te će donijeti samopouzdanje i nadu za međunarodnu zajednicu da se ujedini i sarađuje u borbi protiv pandemije. Kina takođe želi crnogorskoj olimpijskoj delegaciji dobre rezultate na predstojećim Olimpijskim igrama u Tokiju.


Uskoro rješenje za kulturne institucije od interesa za BiH?\nVlada Federacije BiH danas je dala načelnu saglasnost na Nacrt sporazuma o prenosu osnivačkih prava Historijskog muzeja BiH, Muzeja književnosti i pozorišne umjetnosti BiH i Biblioteke za slijepa i slabovidna lica BiH, koji bi trebao biti potpisan između Vijeća ministara BiH, Vlade Federacije BiH, Vlade Kantona Sarajevo i Grada Sarajeva.\nSporazumne strane iskazuju zajedničku namjeru (dobru volju) da obezbijede kontinuitet kvalitetnog izvršavanja poslova od javnog interesa u ove tri institucije na način koji omogućava najefikasnije korištenje finansijskih sredstava raspoloživih za oblast kulture na različitim nivoima državne organizacije Bosne i Hercegovine, uzimajući u obzir i komparativne prednosti u odnosu na lokacijsku smještenost ovih ustanova.\nOvim sporazumom daje se zajedničku saglasnost da Muzej književnosti i pozorišne umjetnosti BiH i Biblioteka za slijepa i slabovidna lica nastave svoj rad kao ustanove kulture od javnog interesa za Kanton Sarajevo, a Historijski muzej BiH kao ustanova kulture od javnog interesa za Grad Sarajevo.\nVlada Kantona Sarajevo preuzima osnivačka prava i sve obaveze Muzeja književnosti i pozorišne umjetnosti BiH i Biblioteke za slijepa i slabovidna lica BiH, kao i ostale obaveze koje će nastati u periodu do konačnog rješavanja pravnog statusa ovih ustanova.\nGrad Sarajevo preuzima osnivačka prava i sve obaveze Historijskog muzeja BiH i ostale obaveze koje će nastati do konačnog rješavanja pravnog statusa ovog muzeja.\nPrenos osnivačkih prava i obaveza je privremenog karaktera i važi do konačnog rješavanja pravnog statusa ove tri ustanove kulture, odnosno do donošenja odgovarajućih odluka Parlamentarne skupštine BiH i Parlamenta FBiH, te akata Skupštine Kantona Sarajevo i Gradskog vijeća Sarajeva kojim će im biti potvrđen pravni status od javnog interesa za Kanton Sarajevo i Grad Sarajevo, kao i druga pitanja vezana za njihov rad i djelovanje.Prenos osnivačkih prava obavlja se bez naknade, te institucije BiH po ovom sporazumu nemaju bilo kakve obaveze. ·\nVlada Kantona Sarajevo i Grad Sarajevo ne mogu raspolagati pokretnom i nepokretnom imovinom ustanova kulture, niti internim aktima mijenjati njihovu namjenu.\nVlada Kantona Sarajevo i Grad Sarajevo se ovim sporazumom obavezuju da će obezbijediti dovoljna finansijska sredstva za obaveze prema svim zaposlenim u tri ustanove kulture, te da će, po potrebi, primiti dodatne zaposlenike i preduzimati sve što je neophodno za obogaćivanje i poboljšavanje kvalitete koje ove ustavove kulture pružaju.\nSporazum stupa na snagu danom njegovog potpisivanja, a njegova primjena počinje nakon što ga odobre Vijeće ministara BiH, vlade Federacije BiH i Kantona Sarajevo, te Gradsko vijeće Sarajeva.\nMinistarstvo civilnih poslova BiH zadržava pravo da Sporazum otkaže u slučaju nastupanja okolnosti koje ukazuju na očito nepoštivanje dogovorenih obaveza, prenosi klix.ba.\nPočelo odbrojavanje do dodjele Oscara\nFabrika ulja BIMAL počela izvoziti u Maleziju


Predstavljeni rezultati ankete o prvoj pomoći | stranica posvećena saobraćajnoj kulturi i bezbjednosti\nPredstavljeni rezultati ankete o prvoj pomoći\nPosted by Uspori.me on 26/07/2017\tin Uncategorized with 0 comments\nPrema njegovim riječima, saobraćajna policija prošle i ove godine nije izrekla nijednu mandatnu kaznu za neposjedovanje kompleta prve pomoći.\n„To nam može ukazati na činjenicu da se na crnogorskim drumovima ne kontroliše ispravnost i kompletnost kompleta prve pomoći. Smatramo da bilo koja nepravilnost i nepoštovanje Zakona moraju biti strogo sankcionisani i tu ne bi trebalo da bude opraštanja“, istakao je Dedović.\n„Jedino je Crveni krst Crne Gore nadležan za obuku pružanja prve pomoći, što znači da jedino on može, da u skladu sa Zakonom, izdaje validne sertifikate o završenoj obuci prve pomoći“, ukazala je Klikovac.\nOna je istakla da needukovanost za pružanje prve pomoći ima odraza i na troškove zdravstvenog sistema Crne Gore.


Papa želi da stane na put pranju novca u Vatikanu - CdM\nPapa Franjo je uveo izmjene kojima se povećava nadležnost i nadzor finansijske obavještajne službe za borbu protiv pranja novca nakon niza finansijskih skandala, uključujući i istragu o korupciji koja je trenutno u toku, saopštili su zvaničnici Vatikana.\nIzmjene koje su uvedene odnose se na upravljanje i organizaciju jedinice, koja je preimenovana u Organ za nadzor i finansijske informacije, ranije poznat kao Organ za finansijske informacije, prenio je AP.\nPredsjednik obnovljene jedinice Karmelo Barbagalo, bivši zvaničnik iz Centralne banke Italije, rekao je da će izmjene koje je uveo papa i koje su sadržane u novom statutu uvećati i osnažiti njene nadležnosti u oblasti finansijskog nadzora.\nJedinica ima za cilj da pojača nadzor sa ciljem sprječavanja pranja novca i finansijskog terorizma, navodi se u njenom novom statutu.\nPapa Franjo želi da uvede veću transparentnost i odgovornost u Vatikanu, nadovezujući se na napore njegovog prethodnika Benedikta XVI.\nVatikan decenijama prate finansijski skandali. Posljednji se odnosi na posao sa nekretninama u Londonu u koji je investirano 287,85 miliona eura iz Vatikana, a istraga o tom slučaju trenutno je u toku.\nTagsfinansije izmjene papa Franjo pranje novca Vatikan\nE htio je i Tramp u Americi…\nIzvor: BBC na srpskom / RSE\nNavaljni priveden nakon što je sletio na aerodrom Šeremetjevo u Moskvi


SAD su već preuzele najopasnije militante “Islamske države” iz zatvora u Siriji i sada Evropa treba da primi ostale, izjavio je predsjednik SAD Donald Tramp.\nOn je na Twitteru napisao da se u SAD nalaze najopasniji zatvorenici džihadisti, kao i da Turska i Kurdi ne smiju dozvoliti pripadnicima “Islamske države” da pobjegnu.\n“Evropa treba da ih primi nazad, nakon brojnih zahtjeva. Trebalo bi to sada da učine. Oni nikada neće doći u SAD, niti će im to biti dozvoljeno”, naglasio je Tramp.\nTramp je u četvrtak, 10. oktobra, potvrdio da su SAD iz Sirije sklonile džihadste “Islamske države” Aleksandu Kotija i El Šafija Elšeika, koji su povezani sa obezglavljivanjima u Siriji. Ova dvojica džihadista nalaze na bezbjednoj lokaciji koju kontroliše Amerika.\nTASS podsjeća na plan američke strane da dvojicu džihadista preveze u SAD, kako bi im se tamo sudilo.\nTurska je u srijedu, 9. oktobra, započela ofanzivu pod nazivom “Operacija mirno proljeće” na sjeveroistoku Sirije.\nOfanziva turske vojske započeta je vazdušnim napadima na položaje kurdskih jedinica u Siriji, a Ankara je saopštila da je cilj operacije stvaranje tampon zone duž tursko-sirijske granice, gdje bi se mogle vratiti sirijske izbjeglice koje se trenutno nalaze u Turskoj.


Obeležen Dan ustanka naroda Srbije u Drugom svetskom ratu -\nSećanje na istorijske događaje i poruke za budućnost.\nU uslovima vanrednih mera protiv epidemije izazvane koronavirusom, u mnogim mestima Srbije danas se obeležava 7. jul, Dan ustanka naroda Srbije protiv fašističkog okupatora u Drugom svetskom ratu. Prošlo je 79 godina od istorijskih događaja u Beloj Crkvi kod Valjeva, kada su pucnji Žikice Jovanovića – Španca, komandanta Rađevačke partizanske čete, označili početak oružanog otpora protiv okupatora. Tri dana ranije, 4. jula, Centralni komitet Komunističke partije Jugoslavije doneo je u Beogradu odluku o podizanju ustanka. Ovaj datum poznat je i kao “Dan borca” i poslednjih godina ga Grad Zrenjanin obeležava zajedno sa Danom ustanka.\nNa spomenik Narodnom heroju Žarku Zrenjaninu vence su položili predstavnici Grada Zrenjanina, Srednjebanatskog upravnog okruga, Ministarstva odbrane i Vojske Srbije – Komande Garnizona Zrenjanin i gradskog odbora Saveza udruženja boraca Narodnooslobodilačkog rata (SUBNOR). U ime Grada Zrenjanina venac su položili pomoćnik gradonačelnika Duško Radišić, zamenik načelnice Gradske uprave Miloš Korolija i sekretar Skupštine grada Milan Mrkšić.\n– Početkom Drugog svetskog rata, retko koji narod u Evropi imao je snage da se suprotstavi fašističkoj Nemačkoj. Nakon kapitulacije Kraljevine Jugoslavije, srpski narod izabrao je drugačiji put i ponosno stao na stranu velike evropske antifašističke i slobodarske koalicije. Narodnooslobodilačka borba okupila je sve rodoljube, a među njima su bili i pripadnici drugih naroda i nacija koje ovde vekovima skladno žive. Iako je bilo pokušaja, a ima ih i danas, da se umanji, pa čak i negira značaj antifašističke borbe, istorijske činjenice govore da su u oba svetska rata Srbija i srpski narod bili na strani saveznika i na strani pobednika. Nikada naš narod nije imao osvajačkih težnji, niti je želeo tuđe, ali nije nikada ni dozvoljavao okupatoru da nekažnjeno pokorava Srbiju i čini zločine na našoj teritoriji – istakao je Radišić.\n– Sećamo se danas svih žrtava u borbi protiv fašizma, odajemo im dužnu počast i poručujemo da njihove žrtve nikada nisu i ne mogu biti uzaludne, jer su date za slobodu, za budućnost, za napredak, za Srbiju koja ima perspektivu i siguran razvojni put – poručio je sa današnjeg skupa ispred spomenika Žarku Zrenjaninu pomoćnik gradonačelnika Duško Radišić.


AIR SERBIA NAJAVLjUJE OBNOVU FLOTE SA DESET AVIONA TIPA A320NEO OD 2018. | Air Serbia\nPrema rečima generalnog direktora Daneta Kondića, Air Serbia ima za cilj da postane aviokompanija svetske klase i zato se ubrzano krenulo i sa uvođenjem većeg broja savremenih vazduhoplova tipa Airbus A319 i A320 u flotu, kako bi se što pre poboljšali kvalitet putovanja i usluga za goste nacionalne aviokompanije.\n– Nova flota aviona tipa Airbus A320neo ključni je deo strategije kojom će se pozicija naše aviokompanije redefinisati u najbolju na tržištu, sa najsavremenijim i najkomfornijim avionima sa jednim prolazom između sedišta u kabini. Ovi avioni će našim gostima obezbediti najudobniju kabinu za let do željene destinacije. Sa avionima A320neo, kako budemo širili našu mrežu na dodatne destinacije širom Evrope, postavićemo novi standard za svoj proizvod i uslugu koju pružamo gostima. Tip A320neo ponuđen je kao najbolja opcija u porodici aviona A320, ima nove motore i vrhove krila izgrađene po Šarklet (Sharklet) tehnologiji, što omogućava dodatnu energetsku efikasnost, odnosno uštedu goriva od čak 15 odsto. Do kraja oktobra Airbus je imao poružbine od 44 aviokompanije za čak 2.487 ovih aviona, što A320neo čini najprodavanijom komercijalnom letelicom ikada i dokazuje da je ovaj avion lider na tržištu, rekao je gospodin Kondić.\nGospodin Siniša Mali, savetnik za ekonomiju i finansije u kabinetu prvog potpredsedika Vlade Srbije koja je većinski vlasnik kompanije Air Serbia, rekao je da se Vlada u potpunosti saglasila sa Etihad Airways-om u vezi sa kupovinom A320neo aviona za potrebe srpskog avioprevoznika.\n– Ovo je dobro za nacionalnu aviokompaniju, ali i za ljude u Srbiji, jer će i Air Serbia i naši građani imati koristi od obima ekonomske razmene, koja je u ovom slučaju rezultat kupovine najsevremenijih vazduhoplova Airbus od strane Etihad Airways-a. Sa isporukom ovih deset novih aviona između 2018. i 2020, Air Serbia će biti prva aviokompanija u regionu koja će imati najsavremeniju flotu Airbus-ovih vazduhoplova. Poslednja isporuka novog aviona za sada bivšu nacionalnu aviokompaniju Jat Airways, bila je 1988. godine. A sada je, kroz naše partnerstvo sa Etihad Airways-om, odobreno i aktiviranje 23 miliona USD zadržanih od prethodnog depozita Jat Airways-a, kao avansa za ove vazduhoplove. Ovo je odlična vest za građane Srbije, rekao je gospodin Mali i dodao da opredeljenost Vlade Republike Srbije za ove avione odražava i njenu opredeljenost za bolju budućnost i sukcesivan razvoj nacionalne aviokompanije:\n– Razumemo koliki je značaj kompanije Air Serbia za privredni razvoj Srbije. Ovi moderni, odlično opremljeni avioni neophodni su za razvoj pouzdane, profitabilne aviokompanije okrenute putnicima. Već smo se uverili u znatno poboljšan izgled i kvaliteta usluga našeg avioprevoznika, a ovaj posao će obezbediti da se i ostvarenje razvojnog plana aviokompanije dodatno osigura uvođenjem najkvalitetnijih aviona u flotu, dodao je Siniša Mali.\nAir Serbia je već otvorila novu saobraćajnu liniju sa beogradskog aerodroma “Nikola Tesla” do Abu Dabija u Ujedinjenim Arapskim Emiratima. Uskoro se otvaraju i linije za Banja Luku (Bosna i Hercegovina), Bukurešt (Rumunija), Ljubljanu (Slovenija) i Prag (Češka Republika). Ove nove destinacije dodatak su na prethodnih 25, koliko je do sada u redovnom saobraćaju opsluživala nacionalna aviokompanija.\nAir Serbia planira da poleti ka još 12 novih destinacija do 11 zemalja, i to između januara i aprila 2014, uz reorganizaciju tekućeg reda letenja kako bi se optimalizovale veze preko matičnog aerodroma u Beogradu.\nDo juna 2014, Air Serbia će opsluživati 39 destinacija u 30 zemalja i ponuditi 73.000 sedišta na preko 670 letova nedeljno.\nkoliko se putuje do abu dabija\nred letenja nis zurich, airserbia online rezervacija, air serbia contact, vizair letovi, autobus beograd varsava, smatsa konkurs 2012, stampanje avionske karte wizz air, wizeir tuzla dizeldorf, Njujork-Beograd vreme leta 27 aprila, ima li u planu wizz air nove linije da otvora za podgoricu, nikola tesla cena karata, jat odlasc, avio bileti moskva beograd, slobodne karte za relaciju Beogad-edmonton, slike aviona po noci, beograd bern, easy jat beograd berlin, info@olympic-airways it mail, zadar skoplje avionom, wizz air beograd pariz, air srbija rezervacija, wizair srbija, trajanje leta beograd barselona, BARBADOS PREVOZ KOMBIJEM, wizz air nemacka srbija, letovi malme nis wizair, air serbija informacije, air srbija avio karte, koliko traje put avionom do malte, wizzerr jeftine karte za malme ili geteborg, evtini avionski karti za germanija, air serbia nis curisch, voz beograd minhen, air serbia konkursi, evtini avionski bileti, nis aerodrom cene, wizzair srbija, beograd madrid voz, posao quatar open day, letovi iz nisa za grcku, er srbija nova linija beograd prag, novi poleti na wizz air, avion skopje paris duzins putovanja, red letenja beogradski aerodrom, srbija svedska avionom, wizer srpski, jatairweis, Trajanje leta od Berlina do Tel Aviva, www cenovnik avionskih karata, kurs za stjuardese, wizzerr karte geteborg beograd, aerodrom nis konstantin veliki odlasci, aerodromski red voznje, aerserbija, Rome|AirSerbia, temišvar dolasci, avion beograd podgorica, airserbia tickets, air serbia beograd split, aerodrom tuzla, najjeftiniji prevoz do berlina, wizz air serbia kontakt, beograd-dubrovnik-red voznje, air serbia karte rezervacija, aerodrom nish sletanja, aerodrom nis odlasci, let aviona istambul hongkong, Jeftine Avionske Karte za Skopje Hamburg Germanija, konstantin veliki aerodrom niš cenovnik, niskotarifni avionski let beograd berlin, wizzairserbia, cene avio karata bari beograd, let Nis Zurich, aerodrom konstantin veliki nis, eftini avio bileti, broj tel nis erodrom, razdaljina beograd antalija avionom, kada ima let od Beograda do Trsta, cijene avionskog prevoza, aer srbija red letenja, air srbija promocija, taxi do aerodroma najjeftiniji, content, aerodrom podgorica red letenja, visina stjuardese za jat airways, wizz aeir srbija rezervacije broj tel, qatar open day belgrade, beograd bec trajanje leta, VOZ beograd-torino, air serbia alliance, vizzer red letenja, vreme leta za dubai 09 01 2014, avio prevoz iz nisa, kojim danima leti air serbia za larnaku, car kostantin polasci, srbija miamy airsrbia, povratna kartasa air norwigen Beograd-Stokholmpovratna, qatar airways beograd konkurs, viz air niški, beograd split air serbia


Sajber predatori vrebaju - Roditelji, povedite računa - Društvo - Dnevni list Danas\nPočetna » Društvo » Sajber predatori vrebaju – Roditelji, povedite računa\nSajber predatori vrebaju – Roditelji, povedite računa\nŠirom sveta danas se obeležava Svetski dan deteta. Ovaj međunarodni godišnji događaj ustanovljen je od strane Ujedinjenih nacija 1954. godine, s ciljem da promoviše dobrobit dece na globalnom nivou.\n0Piše: Danas Online 20. novembra 2018. 09.55\nJedan od načina da se to postigne jeste skretanje pažnje, kako roditelja, tako i opšte javnosti, na probleme s kojima se najmlađe generacije najčešće suočavaju. Samim tim, današnji dan predstavlja dodatni povod za ukazivanje potrebe za pojačanom sajber bezbednošću dece.\nRazvoj tehnologije, konkretno Interneta, omogućio je evoluciju komunikacionih kanala i olakšao pristup miltimedijalnim sadržajima. Štaviše, prelazak s analognog na digitalni sistem komunikacije označio je početak ere u kojoj sve što nam je potrebno za sprovođenje većine, kako privatnih, tako i poslovnih aktivnosti, jesu uređaji poput pametnih telefona, tableta, laptopova ili desktopova i pristup Internetu. Samim tim, današnjim generacijama dece omogućen je pristup navedenim tehnologijama od najnižeg uzrasta, što im, s jedne strane, pruža sjajnu tehnološku osnovu, ali ih, s druge strane, izlaže potencijalnoj eksploataciji od strane sajber kriminalaca.\nUprkos popularnom mišljenju, korporativna okruženja nisu jedine mete sajber kriminalaca. Naprotiv, svedoci smo sve učestalijih primera ucene dece srednjoškolskog, pa čak i osnovnoškolskog uzrasta od strane ovih prestupnika. Motivi za navedene i slične postupke uglavnom su, kao i u slučajevima napada na kompanije, finansijska korist ili lična netrpeljivost, te želja da se određena osoba ponizi pred velikim brojem ljudi.\nDeca predstavljaju idealne mete za sajber kriminalce, budući da su korisnici velikog broja usluga na Internetu, a da, što je karakteristično za njihove godine, ne razmišljaju previše o opasnostima koje online sistemi nose sa sobom. Ona kreiraju naloge na različitim društvenim mrežama, ostavljajući svoje lične podatke na njima, dok privatne sadržaje, kao što su prepiske s vršnjacima, fotografije i video snimci, uglavnom čuvaju u pametnim telefonima, tabletima i laptopovima. Samim tim, komunikacija i razmena podataka ili sadržaja između dece su efikasne, ali istovremeno i ranjive, tim pre što deca, usled nepoznavanja ili nerazumevanja potencijalnih pretnji, svojim postupcima direktno otvaraju prostor za delovanje sajber kriminalaca.\nDeca iz radoznalosti ili iz želje da vide nešto što im je inače zabranjeno, što je opet očekivano za njihove godine, redovno otvaraju i skidaju sumnjive sadržaje. Ovakve poklone sajber kriminalci oberučke prihvataju i koriste za preuzimanje kontrole nad uređajima dece, a samim tim i za sticanje pristupa njihovim poverljivim podacima i privatnim sadržajima. Nakon toga, u zavisnosti od toga šta su pronašli, sajber prestupnici ucenjuju decu, skidaju novac s njihovih ili roditeljskih kreditnih kartica i objavljuju kompromitujući sadržaj u nameri da ih osramote.\nZa sve roditelje koji misle da je ovo komplikovan proces, te da su male šanse da će se bilo šta slično dogoditi njihovom detetu, dovoljno je samo da dete klikne na ono što na prvi pogled deluje kao zanimljiv mejl ili primamljiva reklama, skine ili pogleda naizgled željeni film, i eto suočavanja s posledicama koje mogu da mu utiču na ostatak života. Ovo nas dovodi do jedne od gorućih tema, kada je sajber bezbednost dece u pitanju – gledanje pornografskog sadržaja na Internetu.\nPornografski veb-sajtovi pogodni su za malvere, budući da se na njima cešto pojavljuju oglasi i reklame koji su zaraženi ovim malicioznim softverom (neretko su i sami sajtovi zaraženi), a na koje korisnici, u ovom slučaju deca, usled „primamljivih“ naslova koji garantuju različite „benefite“, neretko kliknu, ostavljajući odškrinuta vrata za širenje infekcije.\nSituacija može dodatno da se zakomplikuje ako je dete koje je posetilo pornografski veb-sajt inficirano preko uređaja koji sadrži korporativne podatke roditelja. U tom slučaju, malveri prate „trag“ korporativnih podataka koji se nalaze na uređaju, šireći infekciju i ugrožavajući korporativne mreže čiji su roditelji deo.\nNajuticajniji faktor, kada je sajber bezbednost dece u pitanju, nesumnjivo su roditelji, na kojima je da se prvo sami informišu o opasnostima koje donosi sajber kriminal, a onda i da edukuju svoju decu o njima. Ipak, deca ne bi bila deca kada se ne bi povremeno oglušila o savete roditelja, a to je i više nego dovoljno za sajber kriminalce da ostvare svoje planove. Upravo zbog toga, preduzimanje adekvatnih zaštitnih mera postalo je krajnje preporučljivo.\nTu na scenu stupaju IT kompanije koje su u stanju da objedine najsavremenije bezbednosne tehnologije, kao što su NGFW, Web/Email Security, DLP, UEBA, Networking, Data Center, WiFi, Vulnerability Management i Penetration Testing, SIEM, Policy Security Orchestration, Next-Gen Backup, Mobile Device Management, SDN, WAF i Database Encryption. Jedna od retkih kompanija koja je uspela u toj nameri jeste Clico, najveći specijalizovani distributer mrežnih i sigurnosnih sistema na istočnoevropskom tržištu.\nSveobuhvatna ponuda ove kompanije rezultat je njenog proaktivnog pristupa, koji podrazumeva neprekidno praćenje razvoja informacionih tehnologija i procenjivanje validnosti globalnih IT trendova, s ciljem da se, kako korporativnim sistemima, tako i porodicama, omogući upotreba najsavremenijih rešenja za sajber bezbednost. U želji da podigne „borbenu gotovost“ porodica u Srbiji i regionu na neophodan nivo, kompanija Clico učinila je gorenavedene tehnologije najistaknutijih svetskih kompanija iz oblasti sajber bezbednosti dostupnim na tržištu kompletne jadranske regije.\nInertnost po pitanju suočavanja roditelja sa sajber kriminalom dugo je bila prisutna u Srbiji i regionu. Međutim, traume dece koja su postala žrtve napada sajber kriminalaca probudili su interesovanje roditelja za prepoznavanje potencijalnih sajber pretnji i preduzimanje adekvatnih mera zaštite.\nOno što i dalje predstavlja prepreku na putu ka jačanju svesti roditelja o neophodnosti preduzimanja odgovarajućih bezbednosnih mera jesu nedovoljna informisanost o sajber kriminalu i nepotpuno razumevanje istog. Upravo zbog toga, kompanija Clico pokrenula je i svoj Competence Center, sačinjen od iskusnih i dokazanih bezbednosnih inženjera, koji omogućava ljudima da saznaju sve o oblasti sajber bezbednosti, kako o aktuelnim pretnjama, tako i o dostupnim rešenjima.\nDeca, Internet, svetski dan detetaBeograd


Pjacete oko Kosančićevog venca - Dan u Beogradu\nNaslovna » BG svaštara » Budući Beograd » Pjacete oko Kosančićevog venca\nNeko drugi 14. avgust 2017. Budući Beograd Postavite komentar\nPo najavi glavnog gradskog urbaniste Milutina Folića, asfaltne površine odlaze u prošlost, a veza Kalemegdana i Topličinog venca sa Kosančićevim vencem biće atraktivni skverovi, kao prirodni pešački tok.\nFolić za „Večernje novosti“ objašnjava da će nova dva trga biti popločana istim kamenom kojim su popločani trotoari Kosančićevog venca.\n– Pjaceta ispred austrijske ambasade biće prostor na kome se susreće Kalemegdan sa pešačkom zonom i velikim stepeništem, koje je glavna veza sa Savskim šetalištem, mestom odakle danas dolazi najveći broj posetilaca Beograda – objašnjava Folić i dodaje da će na toj pjaceti biti postavljena klupa i kamena česma za one koji su se umorili penjući se stepenicama.\nGradskim urbanistima stigla je i inicijativa da se na tom mestu postavi i jedna moderna skulptura koja će uvesti radoznale posetioce u ovu zonu kulture u kojoj je za sledeću godinu planirana izgradnja gradske galerije.\nDruga pjaceta, na uglu sa Pop Lukinom, povezaće svojim kamenim pločnikom zonu Kosančićevog venca sa zonom Knez Mihailove, pa će se pešački tokovi koji silaze na reku Ulicom Vuka Karadžića sa jedne, i sa Obilićevog venca, sa druge strane, slivati Ulicom Topličin venac upravo na ovaj novoformirani gradski trg.\n– Na ovoj pjaceti moći će da se predahne uz pogled na sveže uređene fasade u ovom delu grada. U neposrednoj blizini je i prostor biblioteke koji će se, po projektu čuvenog bečkog arhitekte Borisa Podreke, preurediti u još jedan javni prostor na kome će posetioci imati priliku da se upoznaju sa srpskom istorijom i građom koja je stradala u bombardovanju 6. aprila 1941. godine – priča Folić.\nPjacete – do kraja novembra\nGlavni gradski arhitekta kaže da su ove značajne javne površine do sada bile potpuno zapuštene i preplavljene nelegalno parkiranim automobilima.\n– Njihovom reafirmacijom, kao i celokupnom gradskom strategijom kojom se prednost daje pešacima i biciklistima dok se automobili sa javnih površina preusmeravaju u garaže, značajno se poboljšava kvalitet života u Beogradu po uzoru na Beč, Kopenhagen i Barselonu, zaključuje prvi urbanista grada.\nKosančićev venac do kraja novembra dobiće novo, umiveno lice. Radovi na dve pjacete biće u poslednjoj fazi rekonstrukcije ovog starog dela Beograda.\nA već sledeće godine počeće izgradnja gradske galerije, a krajem naredne urediće se i prostor na mestu stare Narodne biblioteke. (Beoinfo)\nTagovibg svaštara budući beograd knez mihailova kosančićev venac pjacete pop lukina\nPrethodni Korak ispred svih: Dunja Style nakit\nSledeći Veritas uvodi novi klasifikacioni sistem za inteligentno upravljanje podacima u kompletan portfolio svojih rešenja


U Malom Mokrom Lugu u Ulici 20. oktobra izvode se radovi na putu, ali to saznate tek kada dođete do ovde, pa ako hoćete dalje ka autoputu, to nećete moći, već okret pa nazad, a onda - kolaps! Šta je problem da se vozači upozore na vreme, a ne tek kada dođu do "zida" i shvate da nemaju kud dalje?!\nS obzirom na to da je ova ulica na Zvezdari i veza ka autoputu, tu svakodnevno prolazi veliki broj automobila. Problem nastaje kad zbog nedostatka bilo kakvog znaka i naznake da u jednom momentu dalje neće moći na nekom ranijem skretanju ka ovoj ulici, mnogi građani ovog delog Beograda kasne na posao, lekarski pregled ili važan sastanak.\nTako se u petak dogodilo čitaocima "Beograda na Blic" da su kasnili kod lekara gde su se uputili sa detetom upravo zbog toga što upozorenje na radove ne postoji bar malo pre samih radova, pa su morali da kruže oko 15, 20 minuta kako bi uspeli da stignu na pregled.\nKako nam pričaju, radovi se nalaze u blizini raskrsnice ove ulice i Smederevskog puta, pa je neophodno da se bar tu postavi neki znak, kako svi automobili ne bi pravili potpuni kolaps koji nastaje zbog okretanja vozila.\nProblem je, kako dodaju i to što su drugi radovi i u okolnim ulicama u toku, pa je za to kruženje neophodno još više vremena.\nNaš sagovornik pokušao je da kontaktira Upravu saobraćajne policije, ali uspeo je da dobije Ministarstvo saobraćaja gde su ga uputili na gradski sekretarijat. S obzirom na to da je bio u vožnji, a stvar se iskomplikovala, odustao je od prijave.\nNaime, ovi radovi nisu obeleženi na na aplikaciji "Google maps", a o njima nema obaveštenja ni na sajtu Auto-moto saveza Srbije i Beograd puta, pa je upozorenje vozačima, kako zbog ličnih problema vozača, tako i zbog opšte bezbednosti u saobraćaju neophodno.\nMarina Gajić Glamočlija za "Beograd na Blic" izjavila je da će po našem pozivu radnici izaći na teren i proveriti šta se dešava u Ulici 20. Oktobra, ali, kako dodaje, radovi na ovoj lokaciji bi trebalo da su već završeni.


МEI - Aktuelnosti - Deo civilnog društva bi da politizuje pregovore sa EU\n„Uvek smo nastojali da o temi vladavine prava razgovaramo sa što većim brojem potencijalno zainteresovanih aktera, vrlo otvoreno i sa argumentima. Nažalost, uočavamo da postoji tendencija jednog dela organizacija civilnog društva, da se uspostavljeni proces saradnje opstruiše, a sadržaj pojedinih, pre svega tehničkih pitanja, politizuje“, kažu u Ministarstvu i Pregovaračkom timu.\nU reagovanju, odgovoru na tvrdnje direktora „Transparentnosti“ Nemanje Nenadića, koje su preneli mediji, da se „ne može reći da je vladavina prava prioritet ni za EU, ni za Srbiju“, da se tom pitanju ne posvećuje potrebna pažnja, te da se nadležni bave formom, a ne sadržinom, Ministarstvo i Pregovarački tim kažu da je za njih „suština nedvosmisleno važnija od forme, baš suprotno onome što direktor Transparentnosti tvrdi“.\n„Činjenica je da je Nacionalni konvent za EU deo pregovaračkih procedura od 2014. godine, ali to nikada nije bio izgovor da ne razgovaramo sa drugim platformama organizacija civilnog društva, pojedinačnim organizacijama, institutima, nacionalnim savetima...Sa svima onima koji su takav razgovor sa nama tražili“, navode Ministarstvo i Pregovrački tim. Dodaju da su uvek otvoreni za razgovor, razmenu mišljenja i saradnju sa svim organizacijama civilnog društva, bile one deo Konventa ili ne.\n„Sve informacije od značaja za pregovarački proces u poglavljima 23 i 24 koje su u nadležnosti Ministarstva i Pregovaračkog tima se nalaze na internet sajtu Ministarstva - akcioni planovi, pregovaračke pozicije kao i izveštaji Evropske komisije o napretku u tim poglavljima. Cilj nam je da proces bude transparentan i otvoren prema javnosti, kako bi svi građani dobili objektivnu sliku o aktivnostima i napretku o oblasti vladavine prava“, kažu u Ministarstvu i Pregovaračkom timu.\nPodsećaju da je ispunjenost akcionih planova od 100 odsto cilj pregovora u poglavljima 23 i 24 u trenutku njihovog zatvaranja.\n„To je jedan od ključnih razloga što se ta dva poglavlja otvaraju na početku pregovora, a zatvaraju na samom njihovom kraju“, ističu i dodaju:\n„Tokom pregovora ključno je kontinuirano sprovođenje reformi i postepeno dostizanje evropskih standarda u oblasti vladavine prava. Svesni te činjenice, aktivno radimo sa svim nadležnim ministarstvima i uključenim institucijama na prvoj sveobuhvatnoj reviziji akcionih planova u cilju postizanja još boljih rezultata od trenutnih 70-80 odsto ispunjenosti od predviđenih aktivnosti u ovoj fazi, što je odličan rezultat ali smatramo da možemo da postignemo još bolji“.\nNavode i da je pregovarački proces struktuiran tako da u ovoj fazi razgovora sa EU pratimo ispunjavanje prelaznih merila za poglavlja 23 i 24, koji su pretočeni u mere dva Akciona plana, kao i posebnog Akcionog plana za nacionalne manjine.\n„Naravno da ćemo se složiti da ima još puno pitanja u oblasti vladavine prava koja nisu bila tema prelaznih merila, oko kojih su se složile sve države članice kao nivoa koji je potrebno postići u oblasti vladavine prava u ovoj fazi pregovora. Zato ono što moramo pratiti, informacije koje moramo imati jesu sve one koje su dostupne u izveštajima o ispunjenosti ovih Akcionih planova“, rečeno je u Ministarstvu i Pregovaračkom timu.\nZajednički ističu da izveštaje pripremaju šestomesečno i da se pre nego što ih upute Evropskoj komisiji prvo stave na uvid domaćoj javnosti i da se o njima se razgovara.\n„Kod nas su sve ove informacije i izveštaji transparentni i dostupni, pretpostavljamo da je direktor Transparentnosti to bar primetio. I dalje mislimo da to nije zbog ispunjavanja forme, već radi suštine“, navode u Ministarstvu i Pregovaračkom timu.\nKako kažu, upravo je suština i razlog zašto će uskoro početi sa revizijama akcionih planova, to da se svi propusti, rokovi, mere usklade sa novim razvojem i potrebama daljih reformi u oblasti vladavine prava.\n„Ne samo zbog ispunjavanja rokova iz pregovora, već zbog prevashodnog interesa naših građana da se stvari pomeraju u pravcu jačanja insitucija i vladavine prava“, ističu u Ministarstvu za evropske integracije i Pregovaračkom timu.


Izabrano 10 gradonačelnika u opštinama na Kosovu | Belle Amie\n[VIDEO] Saradnja Niša i Slovačke\nIzabrano 10 gradonačelnika u opštinama na Kosovu\n11:55, 04. 11. 2013 Urednik Kosovo, Vest dana 0\nGradonačelnici u 10 opština na Kosovu izabrani su u prvom krugu, dok će u ostalih 25 opština biti održan drugi krug glasanja, saopštila je Centralna izborna komisija. Rezultata izbora u četiri opštine sa srpskom većinom na severu Kosova – Severnoj Mitrovici, Zvečanu, Zubinom Potoku i Leposaviću biće poznati posle verifikacije glasačkog materijala iz severnih opština, a potom će uslediti i odluka. Materijal sa severa je pod prismotrom OEBS-a i sinoć je iz severnog prebačen u južni deo Mitrovice.\nZa razliku od severa, južno od Ibra u srpskim sredinama Građanska inicijativa “Srpska” je proglasila pobedu. Iz “Srpske” je saopšteno da je u Gračanici u prvom krugu pobedio Branimir Stojanović. U ostalih 14 kosovskih opština u kojima je učestvovala na izborima “Srpska” je dobila najviše glasova od svih srpskih lista i na tom uspehu čestitao je i potpredsednik Vlade Srbije Aleksandar Vučić.\nPrava slika o izlaznosti biće poznata kada budu sabrani svi glasovi iz srpskih sredina, jer se može dogoditi da su Srbi treća snaga na Kosovu.\nGradonačelniklokalni izbori na Kosovu


Radikalizacija manjina i ugrožavanje vojvođanske autonomije | Autonomija\nRadikalizacija manjina i ugrožavanje vojvođanske autonomije\nDa li SVM odustaje od vojvođanske i počinje da se zalaže za teritorijalnu autonomiju Mađara u Vojvodini?\nCentar za razvoj civilnog društva (CRCD) upozorio je danas na rizične i destabilizujuće posledice Briselskog sporazuma zbog „principa etničke segregacije“ koju promoviše.\nCRCD podržava sporazum Srbije i Kosova, ali smatra da mora da upozori na posledice stvaranja teritorijalne autonomije Srba na severu Kosova.\nDobre namere beogradske vlade i međunarodne zajednice moraju da računaju, kako navodi ova organizacije, i na sledeće neželjene posledice:\n1. Stanovnici enklava na Kosovu podržali su, za razliku od svojih sunarodnika sa severa Kosova, Briselski sporazum. Etnički Srbi iz Kosovskog Pomoravlja (opštine Kosovska Kamenice, Gnjilane i Vitina) nisu se odredili prema njemu, a u pitanju je najbrojnije teritorijalno koncentrisano srpsko stanovništvo (oko 40 hiljada ljudi) na području Kosova. Teritorijalna autonomija za njih predstavlja rizik od nedobrovoljnih migracija, pošto ostaju sve manja manjina u homogenom albanskom okruženju kojim se Briselski sporazum ne bavi.\n2. Evidentna je radikalizacija elite mađarske nacionalne manjine, najbrojnije nacionalne manjine u Srbiji van Kosova. Predsednik parlamentarne stranke Saveza vojvođanskih Mađara (SVM), g. Pásztor István, izjavio je 27. aprila 2012. da ta stranka neće podržati Predlog deklaracije o zaštiti ustavnih i zakonskih prava Vojvodine, ukoliko u njoj ostane sporna rečenica koja govori o tome da je Vojvodina deo Srbije, jer su građani pokrajine tako odlučili.\nG. Pásztor je za Magyar Szó izjavio da je neprihvatljiva ona formulacija koji govori o tome da su građani Vojvodine odlučili da ona bude u sastavu Srbije: “Kada je ta odluka doneta, 1919. godine, Mađari i Nemci, kao gubitnici Prvog svetskog rata, u njoj nisu mogli da učestvuju. Bili su isključeni iz tog procesa“.\nG. Pásztor ovde zanemaruje činjenicu da je Vojvodina ušla u sastav Srbije u okviru Demokratske Federativne Jugoslavije slobodnom odlukom svojih građana, donetom na osnovu prava na opredeljivanje kojeg su oni stekli u borbi protiv fašizma. Osnova za ulazak Vojvodine u sastav Srbije ne potiče, dakle, iz 1918, nego iz 1945.\nPredsednik Nacionalnog saveta Mađara Korhecz Tamás izjavio je 28. aprila 2013. da one stranke kojima smetaju nadležnosti tog nacionalnog saveta, a istovremeno najglasnije zahtevaju što širu autonomiju za kosovske Srbe, imaju „dvojna merila“. Prema vesti agencije Beta, dr Korhecz je izjavio da su zahtevi građana srpske nacionalnosti za samoupravu potpuno osnovani kako u Hrvatskoj, kako u Bosni i Hercegovini, kako na Kosovu, jer „principe treba poštovati“. Prema njegovim rečima, „onaj koji smatra da je u interesu ravnopravnosti i očuvanja identiteta potrebna autonomija, verodostojan je jedino ukoliko drži da njegov stav valja dosledno primenjivati, počev od Baskije, preko vojvođanskih Mađara, sve do kosovskih Srba“.\nKorheczova argumentacija ukazuje na sasvim mogući zaokret SVM ka zahtevu za teritorijalnom autonomijom Mađara na severu Vojvodine, koja predstavlja jedan od ciljeva ove stranke izražen u njenom programu. Podsećamo da se predsednik SVM g. Pásztor na skupu mađarskih vođa iz Vojvodine, Rumunije i Slovačke u Martelju (Mártély) u Mađarskoj, 23. marta 2013, po prvi put založio za mađarsku teritorijalnu autonomiju u Vojvodini. Takav zahtev SVM nije do sada iznosio u vojvođanskoj javnosti, već su se za njega zalagale ostale mađarske stranke: Demokratska zajednica vojvođanskih Mađara, Demokratska stranka vojvođanskih Mađara, Građanski savez Mađara i Pokret mađarske nade..\nTeritorijalna autonomija Mađara u Vojvodini po uzoru na autonomiju Srba na severu Kosova značila bi dalje urušavanje građanske osnove autonomije Autonomne pokrajine Vojvodine i izazvala bi migracije etnički mađarskog stanovništva na sever Vojvodine, a srpskog na njen jug, sa svim destabilizujućim posledicama. Ona bi bitno oslabila osnovu autonomije Autonomne pokrajine Vojvodine, koja je zasnovana na istorijskom i građanskom, a ne na etničkom principu.\n3. Kada su u pitanju dešavanja vezana za Sandžak, CRCD upozorava da se ambasador SAD u Srbiji, g. Kirby, 26. aprila 2013. sastao sa predsednikom otcepljenog dela Bošnjačke demokratske zajednice i poslanikom u republičkom parlamentu g. Emirom Elfićem i da je sa njim razgovarao o situaciji u Sandžaku. G. Elfić je 14. marta 2013. zatražio recipročna prava Sandžaka u odnosu na prava Zajednice srpskih opština na severu Kosova.\n4. Kada su u pitanju dešavanja vezana za Istočnu Srbiju i za prava vlaške nacionalne manjine, Vlada Srbije je tokom februara i marta 2013, pripremajući se za pregovore koji su doveli do Briselskog sporazuma, prihvatila zahteve Rumunije za uvođenjem nastave na rumunskom jeziku u ovom regionu. Gđa Vesna Fila, pomoćnica ministra prosvete, izjavila je 8. februara 2013. da je spremno uvođenje rumunskog jezika u škole u Kladovu, Boru i Zaječaru. Gđa Gordana Stamenić, državna sekretarka u Ministarstvu pravde i državne uprave i koopredsedavajuća u Međuvladinoj mešovitoj komisiji za nacionalne manjine Srbije i Rumunije, izjavila je 18. februara 2013. da je Srbija “kao država izašla u susret svim konkretnim zahtevima rumunske i vlaške nacionalne manjine” i da će se i dalje truditi da unapredi uslove za ostvarivanje njihovih prava. Povodom ovih mera Vlade Srbije, predstavnici udruženja Vlaha “Primovera” iz Bora upozorili su 7. marta 2013. na “neravnopravan tretman većinske vlaške populacije u Istočnoj Srbiji, u odnosu na manjinu koja se na poslednjem popisu na ovom području izjasnila kao pripadnici rumunske nacionalne manjine“. Prema rečima predsednika tog udruženja g. Milivoja Janoševića, „mi ne pravimo problem zbog toga što Ministarstvo prosvete sprovodi anketu o uvođenju rumunskog jezika u škole u Istočnoj Srbiji, ali na poslednjem popisu se u Istočnoj Srbiji kao Vlah izjasnilo 32.095 građana, dok su se svega 2.073 izjasnili kao Rumuni“. G. Janošević se, prema vesti agencije Beta, zapitao da li Srbija „popušta“ pred EU, izjednačavajući Vlahe i Rumune.\nCRCD podržava Briselski sporazum, ali nastavlja da prati posledice njegove primene po obim nadležnosti autonomije Vojvodine, teritorijalno uređenje Republike Srbije, poštovanje odredbi sadržanih u njenom Ustavu, i nipošto ne na poslednjem mestu, po stabilnost međunacionalnih odnosa i stepen ostvarivanja prava pripadnika nacionalnih manjina.


Jeftini letovi iz Srbije do Džerzija - Avio karte Srbija Džerzi - eSky.rs\nAvio karte iz Srbije do Džerzija\nProverite najbolje prilike za letove iz Srbije do Džerzija\n✔ Postoje li posebne ponude za letove iz Srbije do Džerzija na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Džerzija?\n✔ Ako rezervišem let iz Srbije do Džerzija, mogu li da rezervišem ujedno i smeštaj?\n✔ Koje avio-kompanije nude letove iz Srbije do Džerzija?\nBudite sigurni, da na eSky.rs ponuda letova iz Srbije do Džerzija uključuje ne samo niskotarifne avio-kompanije, već i one koje su specijalizovane za visoki standard.


Blaži režim mera od ponedeljka, poštovati sve procedure za kontakte | Autonomija\n"Policijski čas će biti ukinut kad mere budu dovoljno relaksirane"\n„Imamo novi režim mera od ponedeljka, one su ublažene i relaksirane. Apelujem da se poštuju sve procedure za kontakte koje će biti savetovane, jer je to jedini način da situacija bude pod kontrolom“, poručuje zamenica direktora Infektivne klinike u Beogradu Ivana Milošević.\nNa pitanje o ukidanju vanrednog stanja, Milošević je rekla da, kao lekar, može da nagađa da će, kada se mere budu dovoljno relaksirale, biti ukinut i policijski čas.\nŠto se tiče putovanja na letovanje, zamenica direktora Infektivne klinike kaže da je ta procedura u procesu definisanja.\n„Predlaže se od strane različitih zemalja da se putnici po pristizanju obavezuju na karantin, kako će to da bude zavisi od broja obolelih u letnjim mesecima… Ne verujem da će svi dozvoliti da budu normalan saobraćaj i putovanja, tek ćemo da vidimo“, rekla je dr Ivana Milošević.


Doživotno izdržavanje kao način sticanja imovine - Justicija\nDoživotno izdržavanje kao način sticanja imovine\nKoliko je siguran Ugovor o doživotnom izdržavanju? Ko i kako može da ga “obori”?\nČesto po novinama i internetu viđamo oglase u kojima se traži, obično porodica, ili lice koje bi pružalo negu i brigu starijoj osobi a zauzvrat, nakon smrti lica u nasleđe dobilo stan ili kuću sklapanjem Ugovora o doživotnom izdržavanju.\nOvakav vid sticanja imovine, odnosno ovakav ugovor je veoma pouzdan i najteže ga je oboriti na sudu, a odredbe ugovora, vezane za davanje izdržavanja, stupaju na snagu istog trenutka kada se ugovor potpiše (inter vivos).\nZakon pod “izdržavanjem” izričito podrazumeva, obezbeđivanje stanovanja, hrane, odeće i obuće, odgovarajuća nega u bolesti i starosti, troškovi lečenja i davanja za svakodnevne uobičajene potrebe, ako što drugo nije ugovoreno.\nTo je dvostrano obavezan i teretan ugovor, i veoma je čest slučaj, da primalac i davalac izdržavanja žive zajedno, zarad ispunjenja ugovornih obaveza, do primaočeve smrti. Zbog toga se neretko dešava da jedna od dve ugovorne strane ne bude zadovoljna i želi da raskine ugovor.\nRazlozi za raskid ugovora i pravo nasleđivanja\nZakon je predvideo, kao jedan od razloga za raskid ugovora, poremećaj odnosa između ugovornih strana. U tom slučaju, davalac izdržavanja ima pravo na naknadu za uloženi trud.\nDrugi razlog za raskid je kada davaoc izdržavanja ne ispunjava ugovorne obaveze, odnosno kada ne vrši izdržavanje u skladu sa ugovorom.\nUkoliko se desi da davalac izdržavanja umre pre primaoca, potomci davaoca izdržavanja su u obavezi da preuzmu ugovornu obavezu i nastave brigu o primaocu. Ako oni to odbiju, ugovor se smatra raskinutim i njima ne sleduje nikakva naknada.\nTakođe, ovakvom vrstom ugovora izuzima se pravo nasleđivanja koje bi po zakonu imali bliski srodnici, supružnici i ostali.\nIpak, veliki je broj sporova vezanih za ovakve ugovore. Obično ga pokreću zakonski naslednici primaoca izdržavanja jer smatraju da su obmanuti i prevareni činjenicom da neće naslediti ništa, pa pribegavaju tužbama zarad poništenja ugovora, kako po osnovu neispunjenja obaveza davaoca, tako i zbog prevare, zablude, nesposobnosti primaoca za rasuđivanje…\nPrimalac izdržavanja nije dužan da o zaključenju ugovora o doživotnom izdržavanju obavesti svoje zakonske naslednike. Ipak, sud može poništiti ugovor o doživotnom izdržavanju ako zbog bolesti ili starosti primaoca izdržavanja ugovor nije predstavljao nikakvu neizvesnost za davaoca izdržavanja.\nOvakva vrsta ugovora mora biti u pisanoj formi, najbolje kod advokata zbog eventualnog osporavanja, kao i da bude overena kod suda.\n• Ako po ovom pitanju imate nejasnoća ili teškoća u pripremi ugovora, obratite se Justiciji i iskoristite mogućnost za dobijanje besplatnog pravnog saveta.\n• Korisnici Justicijinih programa pravne zaštite imaju mogućnost da advokat za njih obavi neke od pravnih radnji neophodnih za pripreme i sklapanje ovakvog ugovora, bez dodatnih plaćanja.\nUgovor o doživotnom izdržavanju, po svojoj zakonskoj definiciji je: ugovor kojim se jedno lice, primalac izdržavanja, obavezuje da se posle njegove smrti na davaoca izdržavanja prenese svojina određenih stvari ili nekih prava, dok se davalac izdržavanja obavezuje, da će primaoca izdržavanja izdržavati do smrti, odnosno da će se brinuti o njemu do kraja njegovog života, te da će ga nakon smrti sahraniti, u skladu sa njegovim željama.\nRegulisan je odredbama člana 194. do člana 205. Zakona o nasleđivanju.


Verovali ili ne, na jednom sajtu za internet trgovinu, pojavio se neobičan oglas za prodaju stuba sa Velikih stepenica na Kalemegdanu, pa još sa replikom "Pobednika", i to za samo 2.000 dinara!\nFoto: Kupindo / screenshot\nVisina stuba koji se prodaje sa skulpturom iznosi 28 cm\nNaime, na sajtu za kupovinu i prodaju "Kupindo", jedan Valjevac postavio je oglas da prodaje deo stuba koji je krasio Velike stepenice na Beogradskoj tvrđavi. Kako je naveo u opisu oglasa, stub je pronašao slučajno na stazi ispod Velikih stepenica, obradio ga, skinuo armaturu i postavio omanju figuru "Pobednika".\nKako bi privukao zainteresovane, ovaj prodavac je na pomenutom sajtu napisao : "Postoji velika verovatnoća, na osnovu oblika i dizajna armature koja je bila u stubu, da je postavljen kad i stepenice, koje su izgrađene 1928. godine, prema projektu arhitekte Aleksandra Krstića u duhu romantike."\nVeliko stepenište na Kalemegdanu\nNije poznato ko je autor replike "Pobednika" koja se nalazi na stubu, ali je prodavac jasno naglasio da je predmet polovan i bez oštećenja, ali da ne pruža garanciju na isti. A kako bi osigurao svoj proizvod, dodao je: " Predmet koji prodajem nije kulturno dobro ili ovlašćena institucija odbija pravo preče kupovine".\nIz JP "Beogradska tvrđava", kažu da nisu upoznati kako je neko uzeo deo stepeništa, te da je vrlo verovatno da se to dogodilo tokom rekonstrukcije Kalemegdana.\nMeđutim, od autora oglasa saznajemo da je stub pronašao 5. februara 2017. godine, kada još nisu bile renovirane stepenice, te da ga je sasvim slučajno našao na stazi ispod stepenica, bačen među gomilom kamenja.\nDeo stuba koji se nudio na prodaju\nIako na sajtu piše da ponuda za "Malog Pobednika" više nije aktivna, prodavac navodi da nije prodat. Stoga, svi koji su zainteresovani trebalo bi da znaju da se radi o "unikatnom delu", te da prodavac poseduje samo jedan. A za Beograđane dostava je besplatna.


Halid Genjac tumači preporuke Eurostata - Istinomjer\nHalid Genjac tumači preporuke Eurostata\n„Najbolja opcija jeste da se na popisnici koja tretira grupu pitanja etno-kulturološkog dijela navedu kategorije Bošnjak, Srbin i Hrvat, kako bi se izbjegla svaka manipulacija, te da se uz te navede i ona ne želim se izjasniti, što je obaveza EUROSTAT-a, kao i grupa ostalih. Pod rubrikom ostali bilo bi omogućeno da se svi građani u BiH izjasne koje im je opredjeljenje u tom smislu“, izjavio je Halid genjac, delegat Doma naroda PSBiH iz redova SDA i predsjedavajući Zajedničke komisije za evropske integracije PSBiH.\n(SDA.ba, 23. 2. 2013.)\nHalid Genjac bi, kao predsjedavajući Zajedničke komisije za EU integracije u PSBiH, trebao ponajbolje u BiH znati šta su preporuke EUROSTAT-a, no to izgleda nije tako. Njegove tvrdnje da je “najbolji sistem pouotvorene popisnice” demantovane su zapravo prije nego što je i dao izjavu u vezi sa popisom.\nNaime, direktor Agencije za statistiku BiH Zdenko Milinović izjavio je u augustu prošle godine da je Međunarodni monitoring popisa EU preporučio da u popisnom listu pitanja o nacionalnoj pripadnosti, religiji i maternjem jeziku budu u potpunosti budu otvorena.\nDakle, Evropa je još poodavno jasno rekla da su otvorene popisnice najpogodnije za današnju složenu, Bosnu i Hercegovinu, a što sigurno ima veze i sa odlukom u slučaju Sejdić i Finci koja je “presudila” diskriminirajućem Ustavu BiH.\nNo, Genjac ne smatra da je Evropa u pravu, iako je, još jednom, početkom ove godine, direktor Agencije za statistiku BiH, Zdenko Milinović, podsjetio na ranije stavove međunarodnog monitoringa u vezi sa oktobarskim popisom.\n“U petom mjesecu ćemo imati misiju međunarodnog posmatranja, koja će dati izvještaj da li je sve spremno za popis u oktobru’, izjavio je Zdenko Milinović, direktor agencije za statistiku BiH 25. januara ove godine i uz to napomenuo da je Međunarodni monitoring od početka na stajalištu da tri sporna pitanja u upitniku o vjerskoj, etničkoj i nacionalnoj pripadnosti trebaju biti otvorena, sukladno standardima koje oni zastupaju i preporučuju.\nDakle, nema sumnje da Evropa zastupa sistem otvorene popisnice kao najbolji i najpogodniji za našu zemlju, dok se sa druge strane Halid Genjac, plasirajući neistinite informacije i pozivajući se na Eurostat, bavi političkim interesima koji su suprotni interesima cijele BiH i svih njenih građana.


Evo zašto ne valja jesti kasno navečer – RTV BPK\n12. Novembra 2019.\tZanimljivosti\nŽene koje u večernjim satima konzumiraju veći dio dnevnog unosa kalorija, pod većim su rizikom obolijevanja od kardiovaskularnih bolesti.\nŽene koje u večernjim satima konzumiraju veći dio dnevnog unosa kalorija, pod većim su rizikom obolijevanja od kardiovaskularnih bolesti, pokazuje nedavno istraživanje provedeno u Sjedinjenim Američkim Državama (SAD), javlja Anadolu Agency (AA). Istraživanjem naučnika Univerziteta Columbia obuhvaćeno je 112 žena prosječne starosti 33 godine.\nStudija je provođena godinu, a podaci pokazuju da je veći rizik od kardiovaskularnih bolesti kod žena koje veću količinu dnevnog unosa kalorija konzumiraju poslije 18 sati. Rezulati pokazuju kako veće količine kalorija unesene u večernjim satima povećavaju rizik od povišenog krvnog pritiska i indeksa tjelesne mase.\n-Do sada su istraživanja, kada je riječ o srčanim oboljenjima, bila fokusirana na tome šta i u kojim količinama konzumiramo. Ovo istraživanje nam je pokazalo da bi moglo biti važno i kada jedemo – navodi Nour Makarem s Univerziteta Columbia.


Užički karatisti nižu uspehe - PressLider.rs\nUžički karatisti nižu uspehe\n25. marta 2019. 25. marta 2019. Marina Trmčić\t0 Comments KK "Užice", Kragujevac, Prvenstvo Srbije, užički karatisti\nProteklog vikenda u Kragujevcu održano je Prvenstvo Srbije za poletarce, pionire i nade u karateu . U subotu su nastupali kataši, a u nedelju su takmičari u borbama.\nKarate klub „Užice“ nastupio je prvog dana sa tri, a drugog sa sedam plasiranih takmičara i ekipom muških nada.\nU katama najbolji je bio Sergej Kurćubić (2010) zeleni pojas, koji je posle četiri ubedljive pobede, postao prvak Srbije u svom nivou. Bronzanu medalju osvojio je Nikola Radović (2009) klasa B, dok je Lazar Tošović zauzeo 5. mesto.\nU borbama, zlato je osvojila Aleksandra Rogić (2006) do 49kg, koja je pobedila tri meča i odbranila titulu prvaka Srbije, koju je osvojila prošle godine u Somboru. Kristian Delić (2006) preko 55 kg posle tri pobede i poraza osvojio je bronzanu medalju, dok se istim odličjem, okitila i Jovana Ćurčić (2008) preko 44 kg sa dve pobede i porazom. Sofija Arsenijević, Aleksandar Despić, Filip Kovačević i Demian Delić u svojim kategorijama poraženi su od finalista. U repasažnim borbama nisu uspeli da se domognu medalje.\nEkipa muških nada, koja je branila titulu sa prošlogodišnjeg prvenstva, u sastavu Kristian i Demian Delić, Luka Bakić i Uroš Arsenijević u drugom kolu poražena je od ekipe Vitez“ iz Beograda, koja je zauzela prvo mesto, a u borbi za medalju poraženi su od ekipe „Vukovi“ takođe iz Beograda.\nPressLider / KK „Užice“\n← Posle prave drame u završnici Borac poražen od Primorske


NSinfo: Novi Sad među 6 opština sa pozitivnim prirodnim priraštajem\nNovi Sad među 6 opština sa pozitivnim prirodnim priraštajem\nNovi Sad, pored Novog Pazara, Bujanovca, Sjenice i Tutina\njedan je od vodećih gradova koji je prošle godine imao pozitivan prirodni priraštaj, rezultati su istraživanja Republičkog zavoda za statistiku.\n"Ono što je bitno, povećava se i broj trećerotki. On je negde pre 20 godina , znači 90-tih godina iznosio između 3 i 5 odsto, 6 odsto. Prošle godine imali smo čak 12,4 odsto trećerotki, a sa 3 i više dece imali smo čak 5 odsto pacijentkinja", kaže za RTV Tihomir Vejnović, upravnik Klinike za ginekologiju i akušerstvo Kliničkog centra Vojvodine.\nUčešće broja porođaja vantelesnom oplodnjom je takođe u porastu i poslednjih godina u Novom Sadu iznosi oko 2 odsto, dok rekord drži Belgija sa 4 procenta.\nPrema pomenutoj vitalnoj statistici, Novi Sad se svrstava u opštine koje imaju veći broj rođenih u odnosu na broj umrlog stanovništva. Ipak, to nije dovoljno da bismo mogli reći da se u Novom Sadu rađa 2 dece u proseku po porodici koliko bi bilo potrebno da bi se ostvario prirodni rast stanovništva.\nU prilog tome ide podatak da je od 2011. do 2016. godine broj stanovništva u Novom Sadu porastao za nekih 50 hiljada, a da oko 28 hiljada od toga, čini stanovništvo koje se doselilo iz drugih delova Srbije.\nS druge strane, svega 32 od 233 države beleže pad broja stanovnika, dok negativni prirodni priraštaj ima samo 18 zemalja od kojih se 13 suočava sa negativnim prirodnim priraštajem i migracijama, a među njima je i Srbija.


Primena Arhus konvencije u Srbiji | Stakleno Zvono e-TV magazin\nby Stakleno Zvono · Published May 12, 2010 · Updated February 15, 2014\nOrganizacija za evropsku bezbednost i saradnju, Misija u Srbiji i Grad Kragujevac organizovali su u Kragujevcu, seminar pod nazivom “Primena Arhuske konvencije u Srbiji”. U radu ovog skupa, koji je ujedno nastavak aktivnosti Arhus centra u Kragujevcu, učestvovali su međunarodni eksperti, predstavnici Centralnoevropskog univerziteta iz Budimpešte i Pravnog fakulteta Privredne akademije iz Novog Sada. Razgovarano je o tri stuba Arhuske konvencije i to pristupu informacijama, učešću javnosti u donošenju odluka i pristupu pravdi u rešavanju problema iz oblasti životne sredine.\nArhuska konvencija, čiji je potpisnik od prošle godine i naša zemlja, ima za cilj da ohrabri učešće javnosti u pitanjima vezanim za životnu sredinu, što doprinosi osnaživanju politike životne sredine u Srbiji. Seminar je pojasnio značaj ove Konvencije, obaveze Srbije nakon potpisivanja, doprinos koji ona daje društvu, a njeno sprovođenje u našoj zemlji građanima omogućuje da imaju veliki uticaj na sve aktivnosti koje utiču na kvalitet životne sredine. Iz Konvencije proističe mnogo obaveza za sve nivoe vlasti, od republičke do lokalnih samouprava.\nKada je reč o zaštiti životne sredine, nevladine organizacije i kompletna javnost dobijaju velika prava, jer praktično se Arhuskom konvencijom i njenim sprovođenjem u našoj zemlji omogućuje građanima da imaju ogroman uticaj na sve aktivnosti kojim se utiče na kvalitet životne sredine i na taj način omogućuje kvalitetna zaštita životne sredine po evropskim principima – ističe prof. Slavko Bogdanović sa Pravnog fakulteta u Novom Sadu. Konvencija ima veliki značaj ne samo za region Evrope nego i praktično za ceo svet, jer je to jedinstven dokument – dodaje on.\nMi smo dobili nekoliko kvalitetnih zakona kojima su u naš pravni sistem uvedeni procena uticaja na životnu sredinu, strateška procena uticaja i integrisane dozvole. Tim instrumentima se može uspostaviti kontrola svih zagađenja u našoj zemlji, samo se ti zakoni moraju i sprovoditi.\nNjihovo sprovođenje je povezano sa kapacitetom lokalnih samouprava i političkom voljom da se sprovode, jer mi – prema rečima Bogdanovića, još uvek ne sprovodimo Zakon o integrisanim dozvolama kojim su u sistem uvedene integrisane dozvole, kojima je moguće staviti pod kontrolu zagađenja koja dolaze od najvećih zagađivača.\nIskustva drugih zemalja govore da je za sprovođenje Arhuske konvencije najbitnija saradnja, odnosno zajedničko učestvovanje u procesu i razvijanju ideja i njihova primena.\nOno što je bitno za implementaciju Arhuske konvencije jeste zapravo saradnja, učestvovanje u zajedničkom procesu i razvijanju ideja\nProf. Stiven Stek, sa Centralnoevropskog univerziteta\nArhuske konvencije i njihove primene, a to je – prema rečima prof. Stivena Steka, sa Centralnoevropskog univerziteta, obaveza ljudi koji učestvuju u odlučivanju da uključe i ljude iz javnosti, biznis sektora i NVO da zajednički dođu do zaključaka i rešenja. Dosadašnja iskustva su pokazala da je Konvencija primenjiva samo onda kada su uključene sve strane – rekao je Steka.\nArhuska konvencija je moćan pravni instrument Ekonomske komisije Ujedinjenih nacija za Evropu i važi za više od 50 zemalja. Na seminaru je istaknuto da je to jedinstveni dokument, od značaja za čitav svet, a njene odredbe u procesu pridruživanja moraće da primenjuje i Srbija.\nUčesnici seminara bili su predstavnici gradskih i opštinskih uprava, industrije, privrede, Univerziteta, medija i ekoloških udruženja iz šumadijskog, pomoravskog, rasinskog, raškog, moravičkog, zlatiborskog, mačvanskog, kolubarskog, braničevskog I podunavskog upravnog okruga kao i zainteresovana javnost.\nOdgovorni mladi, održiva budućnost (46.2%)\nEvropski standardi u oblasti životne sredine (40.9%)\nSednica Stalne konferencije gradova i opština u Nišu (40.9%)\nOsnovan Arhus centar u Kragujevcu (40.8%)\nPredstavljen kragujevački elektronski - KG eko bilten (35.6%)\nTags: akcijaArhus centarArhuska konvencijabizniseko vestiekologijaenergetska efikasnostEUEvropska unijafakultetKragujevacNovi SadNVOOdrživi razvojOEBSseminarSrbijaŠumadijasvetUniverzitetvestivoda\nNext story Primena Zakona o upravljanju otpadom i budžetski fondovi\nPrevious story Društvo “Budućnost Pančeva” predstavilo se kragujevčanima


Veb-sajt predstavlja vas same, bilo pojedince, bilo kompanije, te, u zavisnosti od toga kako ste ga koncipirali, takav osećaj će imati i sâm posetilac vašeg sajta. Zapamtite da vaš sajt jeste vaš lični medij na kome imate mogućnost da iskažete sve svoje vrednosti do kojih držite. User experience označava nešto što zna da pridobije čitaoca, ali i da ga odbije. Suština pokretanja sopstvenog veb-sajta nije u tome da na njemu pokažete šta ste sve naučili u kreiranju sajtova u protekloj godini, već da bude jednostavan, logički podeljen u celine i praktilčan za korišćenje. Ideja o tome da neko mora da klikne pet puta, kako bi došao do informacije koja ga interesuje, samo će odbiti čitaoca od vas. Koncept sajta zavisi od vašeg polja delovanja i trudite se da sajt bude inovativan, ali smislen i jednostavan. Trudite se, takođe, da bude responsive dizajn, odnosno prilagođen svim veličinama ekrana sa kojih se pristupa sajtu.\nBlog kao oružje\nBlog, kao deo sajta, kompanijama može da donese dobro, jer je ton komunikacije neformalniji i priblažava proizvod/ulugu krajnjem korisniku na pitkiji način. Kompanija, koristeći blog kao oblik komunikacije, može da predstavi svoje ideje, da opipa puls čitaoca, ali i da predstavi svoje zaposlene na najbolji način, jer blog se mahom piše iz ličnog iskustva zaposlenog, koji je u okvirima kompanijskih vrednosti. Opisanim pristupom, blog tekstovi imaju veću prođu od standardnih saopštenja, ili vesti koje se plasiraju na sajt, a koji su mahom dosadni i monotoni.\nSajt i marketing\nSajt vam prvenstveno omogućuje da veoma brzo saznate ko su zainteresovaniji pojedinci koji posećuju vaš sajt, šta ih konkretno interesuje, kako se i zašto kreću po sajtu, i, na kraju, da li iz svega toga ostvarujete neku dobit. Ukoliko je vaš sajt prodajnog karaktera imate mogućnost da, pored tagretiranja koje ste uradili prilikom plasiranja u etar, retagetirate pojedince koji su došli na vaš sajt, ili na određene strane, i da, na taj način, još jednom sudelujete u njihovoj eventualnoj odluci u vezi sa kupovinom vašeg proizvoda, tako što ćete im ponuditi drugačiji sadržaj koji je vidljiv samo njima, sa konkretnijim pozivom na akciju. Opisani način daje sjajne rezultate, jer ste od velike target grupe, svoju retarget grupu sveli na manji broj potencijalno zainteresovanih čitalaca, a samim tim i kupaca. Bez posedovanja veb-sajta šanse da to uradite su male.\nPročitano 4029 puta\tPoslednji put izmenjeno subota, 10 jun 2017 11:11\nViše iz ove kategorije « Znamo li da komuniciramo?\nNapisano: petak, 02 februar 2018 09:33 u Blog Pročitano 5036 puta\tPročitaj više...\nNapisano: sreda, 24 januar 2018 09:30 u Blog Pročitano 2534 puta\tPročitaj više...\nNapisano: sreda, 15 novembar 2017 09:30 u Blog Pročitano 3043 puta\tPročitaj više...\nNapisano: sreda, 04 oktobar 2017 06:48 u Blog Pročitano 3195 puta\tPročitaj više...\nNapisano: četvrtak, 21 septembar 2017 16:56 u Blog Pročitano 3892 puta\tPročitaj više...\nNapisano: četvrtak, 07 septembar 2017 13:21 u Blog Pročitano 1957 puta\tPročitaj više...\nNapisano: petak, 04 avgust 2017 10:22 u Blog Pročitano 4384 puta\tPročitaj više...\nNapisano: sreda, 12 jul 2017 15:24 u Blog Pročitano 5581 puta\tPročitaj više...\nNapisano: utorak, 25 april 2017 02:56 u Blog Pročitano 5552 puta\tPročitaj više...\nNapisano: petak, 21 april 2017 02:56 u Blog Pročitano 3451 puta\tPročitaj više...\nNapisano: utorak, 04 april 2017 02:56 u Blog Pročitano 2825 puta\tPročitaj više...\nNapisano: utorak, 04 april 2017 02:56 u Blog Pročitano 4030 puta\tPročitaj više...


Privredni rast ćemo ubrzati jedino formiranjem zajedničkog područja Zapadnog Balkana - PKS-RPK Novi Sad\nJedino formiranjem zajedničkog ekonomskog područja Zapadnog Balkana može se značajnije ubrzati privredni rast svih zemalja u regionu, izjavio je 21. novembra 2017. godine predsednik Privredne komore Srbije Marko Čadež.\nČadež je na skupu, u okviru CEFTA nedelje 2017, u organizaciji Ministarstva trgovine, turizma i telekomunikacija Srbije, Sekretarijatom CEFTA i PKS, rekao da poslovna zajednica traži što jednostavnija rešenja.\n– Molim vas u ime pola miliona kompanija u regionu da budete kreativni – poručio je Čadež.\nOn je naglasio da je CEFTA doprinela političkoj stabilnosti u regionu, podigla regionalnu saradnju i trgovinu, na primer povećana je razmena u regionu za 2,5 puta, sa EU 3,6 puta…\nTakođe, malim i srednjim kompanijama CEFTA je omogućila izlazak na regionalno tržište, podizanje konkurentnosti, priliv investicija.\n– Ali, zemlje regiona su i dalje nedovoljno integrisane u globalnu ekonomiju. Ključni razlog je da jedni i drugima i dalje, 11 godina posle, postavljamo prepreke u praksi dogovorene liberlizacije, ometamo necarinskim barijerama, a najavažija prepreka je u našim glavama – naglasio je Čadež.\nMoramo da ubrzamo rast\nPodsetio je da je Svetska banka predvidela da će zemljama Zapadnog Balkana, ako ne ubrzamo rast, biti potrebno oko 60 godina da stignemo nivo razvijenih evropskih zemalja.\n– Taj rast ćemo da pronađemo kod nas, tako što ćemo naše ekonomije povezati u jedinstveno ekonomsko područje koje može da generiše taj rast, a ne zato što u Brisleu to neko želi, već zbog nas samih – poručio je Čadež.\nZamenik generalnog sekretara Saveta za regionalnu saradnju Gazmend Turdiu je rekao da je Akcioni plan za regionalni ekonomski prostor na Zapadnom Balkanu – MAP ambiciozan i da predviđa slobodan protok radn snage, robe i usluga.\nSavet ima u tom smislu tri glavna stuba – povećanje konkurentnosti, razvoj veština i mobilnosti za povećanje protoka ljudi, robe i kapitala, uz unaprđenej vladavine prava.\nOn je rekao i da bi do sredine 2018. trebalo da imamo jasne dogovore o smanjenju troškova rominga u regionu i EU. Kako je rekao, do kraja meseca biti održan prvi sastanak nacionalnih koordinatora ispred svake zemlje za MAP.\n– Želimo da imamo zajedničke preporuke u okviru MAP-a i da predstavimo rezultate na sledećem sastanku u Londonu. On je poručio da je potrebna bolja koordinacija i saradnja između zemalja u regionu, ali i između privatnog sektora.\nEvropske komisije Bernard Brune je naglasio da region treba da ubrza ekonomski rast kako bi se približio EU i da su u okviru CEFTA potrebni konkretni rezultati u narednih 12 meseci.\nTo takođe uključuje strukturalni dijalog sa privatnim sektorom, dodao je Brune.\n– Treba prvo da se otvorite prema svojim susedima i da se suočite sa konkurentima iz regiona. Takođe, nema alternative pripajanje EU, već je CEFTA samo priprema za EU -naveo je on.\nKaže da CEFTA jeste značajna i da EK želi i dalje da prati i pomaže napredak u okviru tog sporazuma i da su spremni da pruže finansijsku pomoć.


Obilježeno 68 godina od hapšenja Draže Mihailovića | 058.ba\nSRNA - 13. marta 2014.\t058.ba\nVIŠEGRAD – Oko 600 članova i simpatizera Ravnogorskog pokreta Republike Srpske i Srbije obilježilo je danas u mjestu Undrulje ili Draževina kod Višegrada 68 godina od kada su pripadnici OZNE uhapsili generala Dražu Mihailovića.\nRavnogorci i poklonici djela Draže Mihailovića prisustvovali su parastosu na Spomen-obilježju generalu i njegovim pratiocima kapetanu Nikoli Majstoroviću, majoru Dragiši Vasiljeviću i poručniku Blagoju Kovaču koje je podignuto u Undruljama, gdje je general uhapšen 13. marta 1946. godine, a njegovi saborci ubijeni.\nPredsjednik Ravnogorskog pokreta Republike Srpske Jovo Vukelić podsjetio je da je više od godinu dana od kada je u Srbiji prekinuta potraga za posmrtnim ostacima Draže Mihailovića, jer je kopanje na nekoliko potencijalnih lokacija, gdje se pretpostavljalo da je general sahranjen, nije dalo nikakve rezultate ili je to tako, kako je naveo, servirano javnosti.\n„Za nas je izuzetno važno da je provedena sva zakonska procedura da se neometano može donijeti presuda o rehabilitaciji Draže Mihailovića, čime će se priznati i njegova vojska u otadžbini i ideja ravnogorskog pokreta“, rekao je Vukelić.\nPredsjednik Ravnogorskog pokreta Srbije, sa sjedištem u Topoli, Predrag Bogićević rekao je da su Srbi konačno shvatili da im je ugroženo srpstvo, pravoslavlje i vjera, što je dokaz sve masovnijeg okupljanja svake godine kod Čičinog spomenika u Dobrunskoj Rijeci.\nArhimandrit Jovan Gardović istakao je da je crkva mjesto gdje se mogu slaviti velikani istorije.\nOn je pozvao na jedinstvo ravnogorskih pokreta, jer ih je više u Srbiji, i upozorio Srbe da nikad više ne pristanu na oštre ideološke i političke podjele koje im nikad dobro nisu donijele.\nNa skupu u Draževini bili su pripadnici Ravnogorskog pokreta iz Subotice, Novog Sada, Beograda, Valjeva, Šabca, Kragujevca, Kraljeva, kao i mnogih opština Republike Srpske.\nOkupljanje ravnogoraca, koji su prije polaska u Drževinu, u Višegradu položili cvijeće na spomenik Braniocima Republike Srpske, protekao je u mirnoj i dostojanstvenoj atmosferi.\nOznake: Dobrunska rijeka, Drаža Mihаilović, Jovo Vukelić, Ravnogorski pokret


Postoji nekoliko razloga zašto je Windows 10 postao najpopularniji operativni sistem.\nZa Windows 10, Microsoft se nije samo fokusirao na pravljenje sistema za svačije potrebe, već i na pravljenje najboljeg gejming sistema. A da li su uspeli u tome? Pa sudeći po brojevima na Steam-u, ovaj Windows je trenutno sistem koji je instaliran na najviše mašina korišćenih za Steam.\nWindows 10, 64-bitni, je zvanično prestigao Windows 7 i postao najpopularniji operativni sistem za Steam korisnike. A bilo mu je potrebno samo 8 meseci da bi došao do toga.\nTrenutno drži 36.97% računara, dok je Windows 7 iza njega, sa 32.99%. Ovo je prvi put u istoriji da je desetka na vrhu Steam liste, a analisti predviđaju da će njegova popularnost samo nastaviti da raste u narednom periodu.\nAli pored toga, Windows 7 je, tehnički, i dalje najpopularniji sistem ako spojimo 32-bitne i 64-bitne verzije, time dobijamo čak 39.96% korisnika. Ako bismo iskombinovali obe verzije Windows deset sistema, dobili bismo 38.28%, ali i to će se vrlo brzo povećati.\nŠto se drugih operativnih sistema tiče, 12.93% Steam gejmera i dalje koriste 64-bitni Windows 8.1, dok samo 2% računara na sebi ima Windows XP. Generalno je Windows definitivno dominantna platforma sa čak 95,70% korisnika


Milićević i Slucki najavili zasedanje Komisije dva parlamenta\nIzvor: Radio Televizija Vojvodine, 21.Maj.2019, 15:12 (ažurirano 02.Apr.2020.)\nPotpredsednik Narodne skupštine Đorđe Milićević i predsednik Odbora za međunarodna pitanja Državne dume Rusije Leonid Slucki razgovarali su danas o zasedanju Komisije za saradnju dva parlamenta 3. juna u Beogradu i istakli potrebu za dodatnim unapređenjem parlamentarnih odnosa dve zemlje.\nSlucki je tokom razgovora istakao da njegova država ostaje pri principijelnom stavu po pitanju teritorijalnog integriteta i suvereniteta Srbije i time poštuje odluke međunarodnog prava.\nOn je naglasio da susreti dva predsednika koji su ove godine upriličeni dva puta, i to 17. januara u Beogradu i 26. aprila u Pekingu, govore o jedinstvenim stavovima i mišljenjima po svim ključnim pitanjima obe države.\nNaveo je da postoji prostor za dodatno unapređenje saradnje u oblasti ekonomije i energetike i ukazao na dosadašnje uspešne projekte, poput Gasproma, modernizacije naftne rafinerije u Pančevu, gasovoda Turski tok i mnogih drugih.\nTakođe, naglasio je odličnu saradnju u humanitarnim projektima, posebno o ruskom učešću u izvođenju radova i oslikavanju Hrama Svetog Save.\nMilićević je pomenuo tradicionalno dobre i prijateljske odnose dve zemlje te istakao da je Poslanička grupa prijateljstva sa Rusijom najbrojnija u Skupštini, sa čak 133 člana, što, kako je rekao, potvrđuje povezanost i bliskost dva naroda.\nMilićević je podsetio da je prošle godine obeleženo 180 godina diplomatskih odnosa između Rusije i Srbije, a tekuću godinu obeležila je istorijska poseta predsednika Ruske Federacije Vladimira Putina, kada je potpisan veliki broj značajnih međunarodnih sporazuma.\nTakođe je naglasio značaj sastanka ambasadora Ruske Federacije Aleksandra Čepurina i predsednice Skupštine Maje Gojković, koji je održan 9. maja, na Dan pobede nad fašizmom u Drugom svetskom ratu.\nOn je zahvalio na kontinuiranoj i principijelnoj podršci Rusije teritorijalnom integritetu i suverenitetu Srbije i izrazio zabrinutost zbog odluka Prištine da uvede takse od 100 odsto na robu iz centralne Srbije, kao i odluke o formiranju tzv. vojske Kosova, što predstavlja brutalan čin kršenja Rezolucije SB UN 1244 i u direktnoj je suprotnosti sa svim relevantnim regionalnim sporazumima, o čemu svedoči i činjenica da je u poslednjih šest meseci 13 država povuklo prethodno dato priznanje Kosova.\nPomenuo je da će Beograd biti domaćin 141. skupštine IPU oktobra ove godine, kao i da očekuje da ruska delegacija bude predstavljena na najvišem nivou.\nNa sastanku bili i predsedik Odbora za spoljne poslove Žarko Obradović, predsednik PGP sa Rusijom Milovan Drecun i ambasador Rusije Aleksandar Čepurin.\nB92: Vučić i Slucki o daljem razvoju srpsko-ruske saradnje\nRTV Pink: Aleksandar Vučić razgovarao sa Leonidom Sluckim o razvoju situacije na Kosovu i Metohiji: Dijalog može da bude nastavljen samo ako Priština ukine nerazumne takse na srpsku robu! (FOTO)\nDanas: Slucki: Rusija se ponosi prisnim odnosima sa Srbijom


Rusija: Internet postao sredstvo terorističkih organizacija Rusija: Internet postao sredstvo terorističkih organizacija – Personal magazin\nŠef ruskog Federalnog zavoda za bezbednost Aleksandar Vasiljevič Bortnikov juče je izjavio da međunarodne terorističke organizacije sve češće angažuju nove članove putem interneta. Po njegovim rečima, internet je već postao…\nŠef ruskog Federalnog zavoda za bezbednost Aleksandar Vasiljevič Bortnikov juče je izjavio da međunarodne terorističke organizacije sve češće angažuju nove članove putem interneta. Po njegovim rečima, internet je već postao njihovo sredstvo u obuci, planiranju i koordinaciju aktivnosti.\nBortnikov je ocenio da aktivnosti međunarodnih terorističkih organizacija ne jenjavaju mada su pojedine zemlje poslednjih godina osnivale antiterotistički savez i postigle odredjene rezultate na tom planu. Terorističke organizacije mogu brzo da se prilagode novim uslovima, poboljšaju svoju taktiku i sposobnosti i iskoriste najnovija naučna i tehnološka dostignuća, naglasio je Bortnikov.\nOn je dodao da su pretnje „Al-Kaide”, „Islamske oslobodilačke partije” i drugih terorističkih organizacija međunarodnoj zajednici poslednjih godina intenzivirane\nRusija: Internet postao sredstvo terorističkih organizacija was last modified: July 8th, 2011 by Redakcija\nObama i na Twitteru


Metalna kanta za smeće 12l satin - Idealno.rs\nPočetna / Oprema za kuću / Organizacija i skladištenje / Korpe za smeće / Metalna kanta za smeće 12l satin\n-35 %3.020,00 din\nPonuda prodavnice Diplon.net za proizvod Metalna kanta za smeće 12l satin. Ispravnost cene i podataka proveri na internet stranici prodavnice.\nKanta za smeće 12L\nKONIG kanta za smeće 12L\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Metalna kanta za smeće 12l satin i izberi najbolju. Korpe za smeće iz kategorije Organizacija i skladištenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Metalna kanta za smeće 12l satin i vidi da li ti odgovara ili pogledaj druge proizvode brenda DIPLON. Opis i tehnički podaci proizvoda Metalna kanta za smeće 12l satin se mogu razlikovati od onih u internet prodavnici u kojoj obavljaš kupovinu. Metalna kanta za smeće 12l satin je dostupan u prodavnici Diplon.net po ceni, koja je navedena pored svakog prodavca u meniju "Prodavnice".\nGarantne uslove za Metalna kanta za smeće 12l satin proveri u prodavnici u kojoj nameravaš da obaviš kupovinu. Slika za Metalna kanta za smeće 12l satin je simbolična, zato se pre kupovine u prodavnici uveri da je proizvod isti.


JS - Blic Online\nKoalicija SPS, JS i SRS, formirana zarad izbora u Mionici, mogla bi da bude signal da će se ista formula preslikati i na izbore u Beogradu.\nPalma na Kopaoniku organizovao večeru za 580 ČLANOVA STRANKE, pevao im DAČIĆ\nPredsednik Jedinstvene Srbije (JS) Dragan Marković - Palma, upriličio je u Sportskoj hali Hotela "Grand" na Kopaoniku, večeru za 580 članova podmlatka te stranke.\nMarković: U Hrvatskoj se stalno dešava nešto što podseća na Oluju\nSvake nedelje se nešto dešava u Hrvatskoj što Srbe podseća na „Oluju“ , koja i dana danas traje kroz proustaške poruke, sprečavanje povratka ljudi i imovine i diskriminaciju na razne načine, izjavio je Dragan Marković Palma povodom godišnjice hrvatske policijsko-vojne akcije Oluja.\nPalma: JS će učestvovati u dijalogu o Kosovu\nPredsednik Jedinstvene Srbije (JS) Dragan Marković - Palma kaže da će ta strana učestovati u dijalogu o Kosovu, zato što je cilj da se pronađe rešenje koje će uvažiti realnost s jedne i interese Srbije i srpskog naroda s druge strane, odnosno etničko pravo Albanaca i istorijsko pravo Srba.\nSocijalistička partija Srbije (SPS) glasaće za izbor Ane Brnabić za premijera Srbije, a očekivanja ove stranke su da će ubuduće njihovi kadrovi voditi ukupno četiri resora u novoj Vladi Srbije.\nDačić: Nastavak saradnje SNS, SPS i JS je u najboljem interesu Srbije\nLider SPS Ivica Dačić rekao je da je u najboljem interesu Srbije nastavak saradnje SPS i JS sa naprednjacima bez koje nema realizacije ključnih ciljeva državne politike.\nU Beogradu je večeras održan sastanak premijera Srbije i lidera SNS Aleksandra Vučića sa rukovodstvom SPS i JS, javio je RTS.\nIvica Dačić i Dragan Marković Palma na predizbornoj konvenciji u Beloj Palanci pred predstojeće lokalne izbore\nLider SPS-a i JS Ivica Dačić i Dragan Marković Palma poručili su danas sa predizborne konvencije ove lokalne koalicije za predstojeće lokalne izbore u Beloj Palanci da "im nije cilj da se odbornici bore za funkcije nego kako da građani ove opštine žive bolje".\nVučić u ponedeljak počinje konsultacije, prvo sa SPS-JS\nMandatar za sastav nove vlade Aleksandar Vučić počeće u ponedeljak, 6. juna, konsultacije sa predstavnicima koalicije SPS-JS, rečeno je Tanjugu u Informativnoj službi SNS.\nZeleni Srbije nastavlju zajedno sa SPS i JS u Skupštini Srbije\nZeleni Srbije saopštili su danas da u Skupštini Srbije imaju dva poslanika Ivana Karića i Ljubinku Rakonjac i da nastavljaju saradnju sa Socijalističkom partijom Srbije i Jedinstvenom Srbijom na čijoj izbornoj listi su bili.\nMarković za bolji položaj porodilja i poljoprivrednika\nPredsednik Jedinstvene Srbije Dragan Marković Palma izjavio je večeras da očekuje da koalicija SPS-JS osvoji više poslaničkih mesta sa kojih će se boriti za bolji položaj žena koje rađaju, poljoprivrednika i veće plate zdravstvenim i prosvetnim radnicima.\nKoalicija SPS i JS održala konvenciju u Zrenjaninu\nKoalicija SPS i JS u okviru predizborne kampanje obišla je Borču i Kikindu, a u Zrenjaninu održala konvenciju.\nMITING U KRALJEVU Dačić: Puno stranaka želi da bude umesto nas u vladi\nLider socijalista Ivica Dačić poručio je na predizbornom mitingu u Kraljevu da SPS nikada nije propao iako je bilo veoma teških trenutaka u njihovoj istoriji.\nPORUKA ŠEŠELJU Dačić: Mi smo tvrđi orah od Haškog tribunala\nKao Srbin, radujem se što je Vojislav Šešelj oslobođen jer je Haški tribunal antisrpski sud, ali on zna da smo mi tvrđi orah od Haškog tribunala i da nas pobediti ne može - rekao je Ivica Dačić na predizbornom skupu u Loznici gde je kasno popodne predstvljena koaliciona lista "SPS Ivica Dačić-JS Dragan Marković Palma".\nSPS-JS: Sve žrtve terorizma zaslužuju jednako poštovanje\nSve žrtve terorizma zaslužuju jednako poštovanje, jer nema razlike između terorizma u Evropi i terorizma na Kosovu, kao ni između žrtava u Briselu i naših nedužnih civila tokom NATO bombardovanja, poručila je danas koalicija SPS-JS.\nSPS, JS i Patriotski pokret Srbije nastupiće zajedno na pokrajinskim izborima\nSocijalistička partija Srbije (SPS), Jedinstvena Srbija (JS) i Grupa građana Patriotski pokret Srbije (GG PPS) potpisali su danas u Novom Sadu koalicioni sporazum o zajedničkom nastupu na predstojećim pokrajinskim izborima u Vojvodini 24. aprila, saopštio je SPS.


Android revija » Vip mobile generalni sponzor Odbojkaškog Saveza Srbije Vip mobile generalni sponzor Odbojkaškog Saveza Srbije – Android revija\nVip mobile generalni sponzor Odbojkaškog Saveza Srbije\nBaš kao što su odbojkaši “smečovali” ekipu Španije u finalu turnira u Izmiru i plasirali se na Olimpijske igre u Pekingu, jednako odlučno je i kompanija Vip mobile najavila ugovor o generalnom sponzorstvu sa Odbojkaškim savezom Srbije. Na današnjoj konferenciji za novinare, Aleksandar Šperl, predsednik Upravnog odbora kompanije Vip mobile i Aleksandar Boričić, predsednik Odbojkaškog saveza Srbije, potpisali su ekskluzivni ugovor o generalnom sponzorstvu Saveza i svih nacionalnih odbojkaških selekcija.\nVip roaming ponuda za ovo leto\nTako će naredne tri godine Vip mobile ulagati u trofejni sport koji će nam u budućnosti pružiti mnogo uzbuđenja i vrhunske rezultate. Saradnja Vip mobile sa odbojkašima podstaknuta je time što su njihovi servisi direktni, oni odlučno ulaze u svaki meč, smeli su, puni energije i entuzijazma što je u skladu sa onim što Vip brend predstavlja u Srbiji.\n“Upravo su velika inspiracija, želja za uspehom, timski i takmičarski duh naših odbojkaša vrednosti koje su podstakle Vip da ih podrži i omogući im postizanje najboljih rezultata. Želimo da budemo pravi partner i da zajedno sa Savezom dalje razvijamo odbojku. Biće još puno aktivnosti, danas je samo početak.”, rekao je Aleksandar Šperl, predsednik Upravnog odbora kompanije Vip mobile.\nAleksandar Boričić, predsednik Odbojkaškog saveza Srbije izrazio je zadovoljstvo započetom saradnjom s uspešnom kompanijom kao što je Vip mobile: “Odbojka je Srbiji proteklih godina podarila mnogo lepih trenutaka i vrhunskih rezultata i siguran sam da će saradnja sa kompanijom Vip mobile našim odbojkašima omogućiti da i u narednim godinama ostanu u samom vrhu svetske odbojke. Odbojkaškom savezu Srbije, kao i svim selekcijama, potreban je jak sponzor koji će nas pratiti u kontinuitetu. Kompanija Vip mobile prepoznala je pravu vrednost srpske odbojke i uveren sam da će saradnja biti duga i uspešna “, istakao je Boričić.\nVip mobile generalni sponzor Odbojkaškog Saveza Srbije was last modified: December 17th, 2013 by Goran Aničić\nNokia Mobile Developers Forum u Beogradu\nEricsson pustio u rad prvu 4G mrežu...


Ukoliko ste novinar lokalnog, regionalnog ili nacionalnog medija,ako ste u periodu od 15. aprila do 15. oktobra 2019. godine izveštavali o jednoj od sledećih tema: EU integracije, zaštita životne sredine, unapređenje poslovneklime, prevencija i upravljanje vanrednim situacijama i rodna ravnopravnost i ljudska prava na lokalnom nivou prijavite se na naš konkurs za najbolje medijske priloge o praksi u lokalnoj samoupravi.\nNaš cilj je da istaknemo važnost i ulogu koju lokalne vlasti imaju u pomenutim oblastima, akako bismo dodatno poboljšali rad lokalnih administracija i unapredili kvalitet usluga koje pružaju građanima.\nEvropske integracije na lokalnom nivou.Zaštita životne sredine na lokalnom nivou.Unapređenje poslovne klime na lokalnom nivou.Prevencija i upravljanje vanrednim situacijama na lokalnom nivou.\nRodna ravnopravnost i ljudska prava na lokalnom nivou. U okviru konkursa „Drugačije od drugih“ dodeljujemo ukupno pet nagrada. Autori najboljih priloga biće nagrađeni laptop računarima.Nagrađeni novinari biće predstavljeni na finalnom skupu u novembru 2019. godine.


Tržišne prilike - 11/02/2020\n11 februar, 2020 Odeljenje za analizu i istraživanje tržišta\nEUR/USD potencijalni opadajući trend na osnovu kalkulacije na obimu trgovanja od 1.00 lota*:\nValutni par EUR/USD je u utorak nastavio da opada i kreće se nešto iznad barijere od 1,0900. Valutni kurs je u ponedeljak opao na najniži nivo u više od četiri meseca (1,09043) zbog upozorenja da korona virus predstavlja veći rizik po ekonomiju Nemačke, nego po ekonomiju Sjedinjenih Država. Evro je bio pod pritiskom strahova da će širenje korona virusa negativno uticati na ekonomski rast Evrope. Stvar su dodatno pogoršali negativni ekonomski podaci iz evro zone. Naime, ekonomski podaci objavljeni u ponedeljak pokazali su da je poverenje investitora evro zone bilo slabije od očekivanog, a tržišta su zabrinuta jer bi privredni rast u četvrtom kvartalu mogao da zabeleži kontrakciju.\nOsim toga, nemačka kancelarka Angela Merkel podnela je ostavku na poziciji šefa stranke, što gura državu u političku neizvesnost i zabrinjava investitore.\nPredsednica Evropske centralne banke Kristin Lagard održaće govor u 15:00.\nPredsednik Federalnih rezervi SAD Džerom Pauel svedočiće pred američkim kongresom u 16:00.\nEUR/USD, 11. februar 2020.\nPivot tačka: 1.09100\n** Datum i vreme deviznog kursa upotrebljenog za kalkulacije je 9:58 AM (GMT) 11/02/2020\nKorišćenje tehničkih opcija uzmi dobitak ili zaustavi gubitak ograničava potencijalni rizik.\n*** Uzmite u razmatranje zatvaranja pozicije u profitu čak i kada je niži od preporučenog.\nApple 09 oktobar, 2020\nApple potencijalni uzlazni trend na osnovu kalkulacije na obimu trgovanja od 1.00 lot*: Kompanija Apple je...\nUSD/CAD 11 avgust, 2020\nUSD/CAD potencijalni silazni trend na osnovu kalkulacije na obimu trgovanja od 1.00 lot*: Cena sirove nafte je u...\nEUR/GBP 31 jul, 2020\nEUR/GBP potencijalni silazni trend na osnovu kalkulacije na obimu trgovanja od 1.00 lot*: U petak pre podne su...


Vukotić: Neću da radim pod nadzorom partija\n► Vukotić: Neću da radim pod nadzorom partija\nManojlo Vukotić saopštio je danas da je podneo ostavku na mesto generalnog direktora i glavnog urednika "Novosti" zbog netačnih i podrivačkih ocena pojedinih članova Nadzornog odbora o njegovom radu, kao i zbog nagoveštaja da bi u menadžment i kolegijum te kompanije trebalo da se dovedu partijski ljudi.\n"Razmišljati uopšte o tome, kada su sva opredeljenja da se država povuče iz medija su - vanvremenska. Ne želim da radim pod bilo kakvim nadzorom partija i države. Ne želim da osvojenu demokratiju, profesionalnu slobodu i vlastite principe bacam u kantu za smeće", naveo je Vukotić u saopštenju dostavljenom agenciji Beta.\nOn je u saopštenju povodom ostavke koju je podneo Nadzornom odboru na više stranica naveo da ne odlazi zbog rada radne grupe oko privatizacije "Novosti" i da jedva čeka da se to završi i skine krst sa "Novosti" i njega.\n"Tu nigde nema korupcije ni mog učešća u bilo kojem kompromitujućem potezu", naveo je Vukotić i dodao da ne odlazi zbog ekonomske krize u toj medijskoj kući koja postoji.\n"Ne odlazim zbog kriminalnih radnji (za celu deceniju nema u ovoj kući ni jednog kriminalnog poteza, pokazuju sve provere finansijske, pravne, poreske, policijske)", piše u saopštenju.\nOn je dodao da je zaprepašcen neprofesionalnošću, zluradošću i lažima koje su u nepouzdanim informacijama objavili pojedini mediji o njegovoj ostavci.\n"Na žalost, u tome prednjači sajt Udruženja novinara Srbije. Onda je jasno u kojoj smo novinarskoj 'farmi'", naveo je Vukotić i dodao da je začuđen i gotovo zatečen informacijama koje su objavile novine, agencije i sajtovi u kojima se spekuliše o njegovoj ostavci i razlozima za to i da je zato primoran da iznese nekoliko činjenica.\nKako je saopštio, član Nadzornog odbora ocenjuje da je "neinventivna i nekreativna uređivačka politika izbacila 'Novosti' iz svih tržišnih utakmica", a "Novosti" su prema zvaničnim podacima bile najtiražnije i najprodavanije dnevne novine u Srbiji, sa oko 170.000 primeraka.\nVukotić navodi i da neimenovani član Nadzornog odbora misli da kompaniji ne treba izdavačka delatnost i da je treba ukinuti, a za nekoliko godina izdavaštva kompanija "Novosti" prodala je sedam miliona knjiga, postala najtiražniji izavač u Srbiji i na tome zaradila više od dva miliona evra.\nTo sve, kako je naveo, govori o nepremostivom jazu u ocenama poslovanja.\n"Uz takve ocene nastaviti zajednički rad - zaista je nemoguće. Takvih 'bisera' ima još. Da li su to lični stavovi članova Nadzornog odbora? Njih su predložile - partije. Njih je poslala - Vlada. Treba li da gatam, svakodnevno, šta oni misle, hoće, smeraju? Šta se iza toga valja", naveo je Vukotić.\nU njegovom saopštenju se navodi da su samoinicijativno danas ostavke\npodneli svih 11 članova Kolegijuma lista "Večernje novosti", svih 10 odgovornih urednika revija i izdanja Kompanije i svi članovi Izvršnog odbora.\nautor: RF\tizvor: Beta\nVukosavljević: Rešenje statusa Tanjuga, Novosti i Politike u prvoj polovini 2018. godine\nMinistar kulture i informisanja Vladan Vukosavljević kazao je danas da očekuje da se u prvoj polovini 2018. godine reši status agencije Tanjug i listova Večernje novosti i Politika, odnosno...\nNovosti: Specijalna jedinica policije na Kanarevom brdu, privođenje narkodilera\nPripadnici specijalnih jedinica policije naoružani dugim cevima večeras su opkolili zgradu u Ulici srpskih udarnih brigada na Kanarevom brdu u Beogradu, objavljeno je na portalu "Večernjih...\nGrupa za slobodu medija izneće premijerki Srbije konkretne zahteve za poboljšanje medijske situacije\nGrupa za slobodu medija će na sastanku sa premijerkom Srbije Anom Brnabić izneti konkretne zahteve za poboljšanje medijske situacije, odnosno ono šta Vlada treba da učini da bi se medijska...\nPlenković osudio spaljivanje Novosti\nPremijer Hrvatske Andrej Plenković osudio je danas javno spaljivanje primeraka nedeljnika Novosti, čiji je izdavač Srpsko nacionalno veće (SNV).\nProtiv predsednika Autohtone-hrvatske stranke prava (A-HSP) Dražena Keleminca podneta je krivična prijava zbog javnog podsticanja na mržnju i nasilje prema srpskoj nacionalnoj manjini, posle dva...


Predsedavajući Saveta ministara BiH Zoran Tegeltija izjavio je nakon sastanka s ministrom spoljnih poslova Italije Luigijem Di Maiom u Sarajevu da su odnosi dveju zemalja dobri, prijateljski i bez otvorenih pitanja.\nObraćajući se novinarima nakon sastanka, Tegeltija je rekao da su ekonomski odnosi između BiH i Italije veoma razvijeni, te da u narednom periodu treba raditi na poboljšanju kulturne saradnje i unapređenju ekonomskih odnosa.\nDodao je da sa sagovornikom deli gotovo identično mišljenje o širenju EU na zapadni Blakan, ali i da bilateralna saradnja na najvišem nivou nije baš zadovoljavajuća.\n“Razgovarano je o problemima vakcinacije i migracija. Pokazalo se da farmaceutske kompanije nisu ispoštovale obaveze iz ugovora o nabavci vakcina ni putem mehanizma EU ni putem COVAX mehanizma, ali u drugom kvartalu očekujemo značajno veće isporuke,” istakao je Tegeltija.\nMinistar Di Maio je naveo da su dve zemlje povezane dubokim i prijateljskim vezama, te zahvalio na solidarnosti koju je BiH pokazala kada je Italija prolazila vrlo teške trenutke zbog pandemije.\nPoručio je da je potrebno naterati agencije za nabavku vakcina da poštuju ugovorne obaveze prema Italiji i prema drugima.\n“Nakon današnjeg susreta evidentna je potreba da se i dalje radi na razvoju već izvrsne saradnje, posebno ekonomske, gde Italija zauzima visoko mesto na listi trgovinskih partnera BiH,” dodao je Di Maio.\nTakođer, najavio je poboljšanje kulturne saradnje otvaranjem kulturnog instituta Italije u BiH u 2022.\nDi Maio je naglasio podršku Italije naporima Bosne i Hercegovine da postane deo EU i dodao da se nada da će reduzeti sve korake kako bi dobila status kandidata.\nTokom dvodnevne posete BiH, ministar Di Maio se sastao i sa članovima Predsedništva BiH, liderima oba doma parlamenta, visokim predstavnikom međunarodne zajednice i komandantom EUFOR-a.